Εγκαταστάσεις • Cabo Verde\nΕστιατόριο/ Snack Bar\nΓήπεδο Μπάσκετ και Παιδική Χαρά\nΕστιατόριο – Snack Bar\nΓια τις δεξιώσεις ο εσωτερικός χώρος εξυπηρετεί μέχρι 120 άτομα\nΟ χώρος τις πισίνας εξυπηρετεί μέχρι 150 άτομα σε ροτόντες\nΟ ενοποιημένος χώρος εξυπηρετεί μέχρι 270 άτομα σε ροτόντες\nΚρατήσεις: 22940 33111\nΠρόκειται για το γνωστό μας εστιατόριο/ Snack Bar, με τον ατμοσφαιρικό διάκοσμο. Έχει πανοραμική θέα στη θάλασσα, στη μαρίνα σκαφών αναψυχής και στην πισίνα του Ξενοδοχείου.\nΤο καλοκαίρι, οι πόρτες προς την πισίνα ανοίγουν διάπλατα, ενώνοντας το εσωτερικό με το ξύλινο deck της πισίνας, προσφέροντας έναν ενιαίο χώρο με άποψη. Εκεί, το βράδυ, μπορείτε να απολαύσετε σνακς ή φαγητό, συνοδεία καλού κρασιού δίπλα στο νερό, με απαλό φωτισμό και μουσική lounge.\nΟ χώρος δύναται να χρησιμοποιηθεί και για την παράθεση δεξιώσεων, συνδυάζοντας την όμορφη θέα με τη ρομαντική αίσθηση της απογευματινής φωτισμένης πισίνας.\nΠισίνα υπερχείλισης με διπλό Jacuzzi, σε ξύλινο deck και φυσικές κροκάλες θαλάσσης. Ο κρυστάλλινος ανεμοφράχτης, η μοντέρνα πέργκολα με υφασμάτινα σκίαστρα και οι αναπαυτικές ξαπλώστρες εγγυώνται την ξεκούρασή σας μετά από την κολύμβηση ή το υδρομασάζ. Μπορείτε να απολαύσετε δροσερά αναψυκτικά, ποτά και σνακ μέχρι τις 7 το απόγευμα, ή να χαρείτε τη νυχτερινή ατμόσφαιρα του χώρου, δοκιμάζοντας τις σπεσιαλιτέ του εστιατόριου μας. Ο χώρος μπορεί να χρησιμοποιηθεί για εκδηλώσεις ως έχει, ή σε συνδυασμό με τον εσωτερικό χώρο του εστιατορίου.\nΕσωτερικός διάκοσμος από λευκό μάρμαρο και ξύλο ιρόκο, επένδυση από παλαιό τούβλο, συνδυαζόμενα με τον ευρύχωρο περιβάλλοντα χώρο με θέα στη θάλασσα, επιπλωμένο με άνετους καναπέδες και καθίσματα ρατάν. Από το απόγευμα και μετά μπορείτε να χαρείτε σνακ, ποτά, γλυκά και παγωτό.\nΑίθουσα Συνεδρίων: πλήρως κλιματιζόμενη αίθουσα 150 τ.μ., που βρίσκεται στο χαμηλότερο επίπεδο του συγκροτήματος με φυσικό φωτισμό και ανεξάρτητη είσοδο. Διαθέτει συνεπίπεδα WC, ηχο-απορροφητική οροφή και δάπεδο (μοκέτα), συνδέσεις τηλεφώνου και data (ADSL), περιμετρικό ρυθμιζόμενο και κατευθυνόμενο φωτισμό spot lights, μικροφωνική εγκατάσταση, image και slides projector.\nΣυνεδριάσεις: 60 με 100 άτομα καθήμενα, μέχρι 150 άτομα όρθια\nΕκδηλώσεις: 130 σε ροτόντες.\nΙδιωτική φυλασσόμενη μαρίνα του Ναυτικού Ομίλου Μάτι (ΝΑΟΜΑ). Καθώς ο Νότιος Ευβοϊκός είναι ιδανικός για ιστιοπλοΐα και θαλάσσια σπορ, χάρη στους καλοκαιρινούς ανέμους και το χαμηλό κυματισμό, μπορείτε να επωφεληθείτε ερχόμενοι μέσω θαλάσσης. Σε αυτή την περίπτωση η μαρίνα προσφέρει ασφαλές αγκυροβόλιο σε όλους τους ανέμους. Οι πελάτες που επιθυμούν μπορούν να χρησιμοποιήσουν τη μαρίνα μετά από συνεννόηση με το ξενοδοχείο.\nΑπόσταση: 10 μέτρα από το Ξενοδοχείο.\nΠολιτική της διεύθυνσης του ξενοδοχείου είναι να αναπτύσσει τις προσφερόμενες υπηρεσίες με έμφαση στην άνεση και στην εξυπηρέτηση του πελάτη. Έτσι, δημιουργήσαμε ένα σύγχρονο Wellness Center, όπου με τη βοήθεια έμπειρων ειδικών μπορείτε να χαλαρώσετε ψυχικά, κάνοντας θεραπευτικό μασάζ, απολαμβάνοντας μία περιποίηση προσώπου ή χεριών ή αλλάζοντας η κουπ των μαλλιών σας.\nΚρατηθείτε σε φόρμα ακόμα και κατά τη διάρκεια των διακοπών ή του επαγγελματικού ταξιδιού σας με τα πλέον σύγχρονα και ποιοτικά μηχανήματα αερόβιας άσκησης. Αθληθείτε παρακολουθώντας ταυτόχρονα τους κτύπους τις καρδιάς σας και τις θερμίδες που καταναλώσατε!\nΜικρή ξύλινη Sauna με δικό της ντους, η οποία βρίσκεται στο χαμηλότερο επίπεδο του συγκροτήματος. Οι πελάτες του Ξενοδοχείου μπορούν να τη χρησιμοποιούν χωρίς χρέωση.\nΈνας νέος χώρος δημιουργήθηκε ειδικά για το σκοπό του Μασάζ δίπλα στη Sauna του ξενοδοχείου. Χαλαρώστε στους ήχους της κλασσικής μουσικής, στη μινιμαλιστική σχεδιαστική απλότητα του χώρου και των απαλών αποχρώσεων, στο φως των κεριών και απολαύστε ένα υπέροχο μάσάζ.\nΓια ραντεβού παρακαλώ καλέστε μας στο 22940 33111\nTο κομμωτήριο «Θάλεια» προσφέρει επαγγελματικές υπηρεσίες κομμωτικής, μοντέρνες ιδέες και περιποίηση των μαλλιών σας. Ο χώρος του κομμωτηρίου βρίσκεται στο ισόγειο, στην πρόσοψη του ξενοδοχείου. Εξωτερικοί πελάτες είναι ευπρόσδεκτοι.\nΣτη διάθεσή σας επαγγελματικές υπηρεσίες Μανικιούρ/ Πεντικιούρ. Καθίστε και χαλαρώστε…\nΓια ραντεβού παρακαλώ καλέστε μας στο 22940 79960\nΟι πελάτες μας μπορούν να χρησιμοποιήσουν της εγκαταστάσεις μπάσκετ του ΝΑΟΜΑ, καθώς επίσης και την πολύ συμπαθητική Παιδική Χαρά χωρίς επιβάρυνση.\nΑπόσταση: 50 μέτρα από το Ξενοδοχείο (εντός του χώρου της μαρίνας).


Εν ψυχρώ «εκτέλεση»\nΖέφυρος - Ορφέας Ν. Σκοπού: 62-61\nΤραβάνε τα μαλλιά τους οι άνθρωποι του Ορφέα μη μπορώντας να πιστέψουν τις κωμικοτραγικές καταστάσεις που εξελίσσονται στο φετινό πρωτάθλημα της Γ' Εθνικής εις βάρος της σερραϊκής ομάδας.\nΉττα με το «έτσι θέλω» στην Περαία από τον Ζέφυρο, ενώ μετά τη λήξη της συνάντησης κρατήθηκε το δελτίο του Σταύρου Ιωσηφίδη από τους διαιτητές, οι οποίοι αρχικά είχαν την πρόθεση να πάρουν τα δελτία 4 παικτών των «ασπρόμαυρων».\nΣτο καθαρά αγωνιστικό κομμάτι το συγκρότημα του Φώτη Κοκολιού πραγματοποίησε μέτρια εμφάνιση. Οι φιλοξενούμενοι βρέθηκαν να χάνουν ακόμη και με 10 πόντους από τους Θεσσαλονικείς, αλλά παρά το γεγονός ότι η απόδοση του Ορφέα δεν κυμάνθηκε σε υψηλά επίπεδα οι «ασπρόμαυροι» κατάφεραν να κάνουν την ολική επαναφορά προσπερνώντας στο σκορ.\nΟι Σερραίοι προσπάθησαν να οικοδομήσουν μια διαφορά ασφαλείας, αλλά εις μάτην μια και ο πρώτος διαιτητής της αναμέτρησης, κ. Παπανικολάου «έπαιξε» έδρα και με το παραπάνω.\nΤο αποκορύφωμα της εχθρικής διαιτησίας του πρώτου ρέφερι ήταν ο μη καταλογισμός φάουλ στη τελευταία φάση του παιχνιδιού υπέρ του Τοπούζη, ο οποίος μετά από άστοχο τρίποντο του Πεχλιβάνη κέρδισε το επιθετικό ριμπάουντ και στην προσπάθειά του να σκοράρει «γκρεμίσθηκε» από καλαθοσφαιριστή του Ζέφυρου.\nΗ μη υπόδειξη της καθαρής παράβασης εξόργισε το προπονητικό τιμ, τους αθλητές και τους παράγοντες του Ορφέα που εξέφρασαν τα παράπονά τους στον κ. Παπανικολάου, με τον ήρεμο, ως συνήθως, Γιώργο Καράγκουτη να εκνευρίζεται δικαίως δηλώνοντας αηδιασμένος εξαιτίας των όσων είδε να γίνονται στο γήπεδο.\nΔιαιτητές: Παπανικολάου - Παπαγεωργίου\nΔεκάλεπτα: 22-16, 37-31 (ημ.), 49-50, 62-61\nΟρφέας (Κοκολιός): Γκουτζιομήτρος 5 (1), Καδής 12 (2), Πεχλιβάνης 13 (2), Τοπούζης 4, Κηπουρός 10, Σολούγκας 3 (1), Χατζηπέτρου 10, Ιωσηφίδης 4, Αξιαρλής, Τσανάκας, Κουτσιαντζής.\nΤΙΤΑΝΕΣ ΔΡΑΜΑΣ - ΙΚΑΡΟΙ: 60-51 (χτες)\nΖΕΦΥΡΟΣ - ΟΡΦΕΑΣ Ν. ΣΚΟΠΟΥ: 62-61\nΣΤΑΥΡΟΥΠΟΛΗ - ΠΟΛΥΓΥΡΟΣ: 74-73\nΜΑΝΤΟΥΛΙΔΗΣ - ΑΓΙΑ ΒΑΡΒΑΡΑ: 56-61\nΙΩΝΙΚΟΣ ΙΩΝΙΑΣ - ΕΥΚΑΡΠΙΑ: 62-63\nΝΕΑΠΟΛΗ - ΜΑΚΕΔΟΝΙΚΟΣ: 59-55\nΤΙΤΑΝΕΣ ΔΡΑΜΑΣ 10\nΑΓΙΑ ΒΑΡΒΑΡΑ 9\n- ΕΠΟΜΕΝΗ ΑΓΩΝΙΣΤΙΚΗ (7/12/2014): ΟΡΦΕΑΣ Ν. ΣΚΟΠΟΥ - ΤΙΤΑΝΕΣ ΔΡΑΜΑΣ, ΙΚΑΡΟΙ - ΣΤΑΥΡΟΥΠΟΛΗ\nΑναρτήθηκε από ΚΩΣΤΑΣ ΜΠΑΖΙΡΓΙΑΝΝΗΣ στις 9:34 μ.μ.


ΕΛΛΗΝΕΣ ΑΔΕΛΦΟΙ, Η ΟΡΘΟΔΟΞΙΑ ΜΑΣ ΔΙΩΚΕΤΑΙ! - Ορθόδοξος Τύπος\nΗ ΕΚΚΛΗΣΙΑ ΕΥΡΙΣΚΕΤΑΙ ΕΝ ΔΙΩΓΜΩ!\n________Η Κυβέρνηση των αθέων καί μάγων του ΣΥΡΙΖΑ, οι οποίοι κυβερνούν σήμερα την Ελλάδα μας, ενώ αποτελούν μια κοινοβουλευτική μειοψηφία, διαθέτοντες μόνον 145 Βουλευτικές Έδρες, με περισσή θρασύτητα συνεχίζουν το έργον τους για την ολοσχερή ΚΑΤΕΔΑΦΙΣΗ της ΑΓΙΑΣ ΟΡΘΟΔΟΞΙΑΣ ΜΑΣ! Πολύ σοφά μια αφίσσα της τοπική μας εφημερίδος Ο ΤΥΠΟΣ έγραψε:\n«Ο ΣΥΡΙΖΑ ΕΧΕΙ ΤΗΝ ΠΛΕΙΟΨΗΦΙΑ ΣΤΗ ΒΟΥΛΗ ΜΕ 145 ΕΔΡΕΣ ….ΣΥΝ 6 ΠΑΡΑ ΦΥΣΗ ΕΔΡΕΣ» !!!!\n________Το καταστρεπτικό τους έργο άρχισαν με την Συμφωνία των Πρεσπών, που σημαίνει προδοσία της Πατρίδος μας! Η Μακεδονία μας ΤΩΡΑ ΠΙΑ ΔΕΝ ΕΙΝΑΙ ΕΛΛΗΝΙΚΗ! Την προσεφέραμε ωσ ΔΩΡΟ στα Σκόπια!\n________Μετά την προδοσία των Σκοπίων ο κ. Τσίπρας και οι ΣΥΡΙΖΑΙΟΙ άρχισαν το έργο της καταστροφής από τα θεμέλια! Ένα έργο, που έχει τίτλο: ΓΚΡΕΜΙΣΤΕ ΤΗΝ ΟΡΘΟΔΟΞΗ ΕΚΚΛΗΣΙΑ!\n_______Πρώτο τους έργο ήταν η κατάργηση του Μαθήματος των Θρησκευτικών από τα Δημόσια Σχολεία! Τώρα πιά το μάθημα έγινε μάθημα Θρησκειολογίας! Τα παιδιά μας θα μαθαίνουν για τον Χριστό, για τον Μωάμεθ, για τον Βούδδα κλπ. ώστε στη συνέχεια να διαλέγουν το θρήσκευμα της αρεσκείας των!\n_________Μετά ταύτα ήλθε η νομιμοποίηση της συμβιώσεως των ομοφυλοφίλων.\n________Εν συνεχεία παρεσχέθη και η δυνατότης υιοθεσίας τέκνων από τό ομοφυλόφιλα ζευγάρια!\n_________Έπειτα ήλθε η κατάργηση του εκκλησιασμού των Μαθητών!\n_______Ακολούθησε η κατάργηση της εορτής των ΙΙΙ Ιεραρχών ως ΕΟΡΤΗΣ ΤΩΝ ΓΡΑΜΜΑΤΩΝ! Τώρα πιά η ημέρα της 30ής Ιανουαρίου έγινε ημέρα σχολικής αργίας! Τώρα πλέον ούτε εκκλησιασμός γίνεται, ούτε οι σχετικοί εορτασμοί στα Σχολεία μας!\n________Και ‘επειτα από αυτά ήλθε πλέον η ώρα των μεγάλων αλλαγών! Τώρα πια καταστρέφονται τα θεμέλια της πίστεώς μας! Χθες, λοιπόν, η Βουλή εψήφισε την αλλαγή του άρθρου 3 του Συντάγματος! Ολοταχώς πλέον πορευόμεθα προς ένα ΟΥΔΕΤΕΡΟΘΡΗΣΚΟ ΚΡΑΤΟΣ!\n________Με την απόφαση αυτή της Βουλής η Ορθόδοξος Εκκλησία της Ελλάδος, απορρίπτεται, δολοφονείται, πετάγεται στα σκουπίδια του Ελληνικού Κράτους!\n_________Βεβαίως, εμείς πιστεύουμε, ότι ο Μεγαλοδύναμος Θεός δεν θα επιτρέψη αυτό το έγκλημα! Πολλοί λέγουν, μεγαλοφώνως μάλιστα, ότι όλη αυτή η ΔΙΑΔΙΚΑΣΙΑ ΑΛΛΑΓΗΣ ΤΩΝ ΑΡΘΡΩΝ ΤΟΥ ΣΥΝΤΑΓΜΑΤΟΣ ΕΙΝΑΙ ΠΑΡΑΝΟΜΟΣ! Η Πανελήνιος Ένωσις τών Θεολόγων διατυπώνει ήδη τήν άποψη, ότι η αναθεώρηση του άρθρου(3) αποτελεί συνταγματική παρέκκλιση!\nΗ ΕΚΚΛΗΣΙΑ ΜΑΣ ΕΥΡΙΣΚΕΤΑΙ ΕΝ ΔΙΩΓΜΩ!\nΜΑΣ ΔΟΛΟΦΟΝΟΥΝ ΕΝ ΨΥΧΡΩ!\n__________Τώρα πλέον εμείς περιμένουμε στο ακουστικό μας! Θα ακούσουμε άραγε να κτυπούν πένθιμα οι καμπάνες των Ναών; Θα δούμε πορείες διαμαρτυρίας Κληρικών καί Λαϊκών; Θα διαβάσουμε στις εφημερίδες διαβήματα διαμαρτυρίας των Ιεραρχών της Εκκλησίας μας; Θα δούμε άραγε δημοσιευόμενα ΨΗΦΙΣΜΑΤΑ ΔΙΜΑΡΤΥΡΙΑΣ του Εφημεριακού Κλήρου της Εκκλησίας της Ελλάδος; Θα καμαρώσουμε άραγε και την διέγερση, την κάποια μικρή ή μεγάλη, διέγερση των Κληρικών της Μητροπόλεώς μας;\n_________Ο καιρός θα δείξη την ευαισθησία ή την αναισθησία όλων μας! Εμείς περιμένουμε στο ακουστικό μας!Παραμένουμε μιά «ΦΩΝΗ ΒΟΩΝΤΟΣ ΕΝ ΤΗ ΕΡΗΜΩ» της Ιεραρχίας της Εκκλησίας της Ελλάδος! Και προσευχόμεθα:\n_______«Κύριε, σώσον τους ευσεβείς!» ‘Αμήν.\nΑίγιον, 15 Φεβρουαρίου 2019\nὉ Λόγος σάρξ ἐγένετο καί ἐσκήνωσεν ἐν ἡμῖν\nO Γόρτυνος Ιερεμίας για την αναθέωρηση του Συντάγματος και τους μισθούς των ιερέων\nΚάτω τα χέρια από τον Άξιο Μητροπολίτη Κυθήρων Σεραφείμ


Ανακοίνωση ακρόασης για το Εθνικό Θέατρο! – Clevernews\n– Για τις ανάγκες της παραγωγής «Ματωμένος Γάμος» του Λόρκα, σε σκηνοθεσία Μαρίας Μαγκανάρη αναζητεί: έναν άντρα ηθοποιό ερμηνευτικής ηλικίας 60 ετών και άνω, μία γυναίκα ερμηνευτικής ηλικίας 60 ετών και άνω, έναν άντρα ηθοποιό ερμηνευτικής ηλικίας 25-35 ετών και μία γυναίκα ηθοποιό ερμηνευτικής ηλικίας 16-30 ετών. Η γνώση μουσικού οργάνου θα συνεκτιμηθεί θετικά.\n– Για τις ανάγκες της παραγωγής «Τρωίλος και Χρυσηίδα» του Σαίξπηρ, σε σκηνοθεσία Μαρίας Πανουργιά, αναζητεί έναν άντρα ηθοποιό ερμηνευτικής ηλικίας 30-35 ετών και έναν άντρα ηθοποιό ερμηνευτικής ηλικίας 50-55 ετών. Η γνώση μουσικού οργάνου θα συνεκτιμηθεί θετικά.\n– ηλεκτρονικά στο email cv@n-t.gr αναγράφοντας απαραιτήτως στο θέμα του email «Ακρόαση – Μαρία Μαγκανάρη – Θεατρική περίοδος 2021-2022» ή «Ακρόαση – Μαρία Πανουργιά – Θεατρική περίοδος 2021-2022» ανάλογα με την παραγωγή για την οποία ενδιαφέρονται. Βιογραφικά που θα σταλούν εκπρόθεσμα δεν θα γίνουν δεκτά.


Ο ΕΠΙΤΙΜΟΣ Α/ΓΕΕΘΑ ΣΤΡΑΤΗΓΟΣ ΔΗΜΗΤΡΗΣ ΓΡΑΨΑΣ ΚΑΙ ΤΑ ΣΧΕΤΙΚΑ ΓΡΑΦΟΜΕΝΑ ΣΤΑ WIKILEAKS. | Geopolitics & Daily News\nΟ ΕΠΙΤΙΜΟΣ Α/ΓΕΕΘΑ ΣΤΡΑΤΗΓΟΣ ΔΗΜΗΤΡΗΣ ΓΡΑΨΑΣ ΚΑΙ ΤΑ ΣΧΕΤΙΚΑ ΓΡΑΦΟΜΕΝΑ ΣΤΑ WIKILEAKS.\nΟ ΔΗΜΗΤΡΗΣ ΓΡΑΨΑΣ ΗΤΑΝ , ΕΙΝΑΙ ΚΑΙ ΘΑ ΕΙΝΑΙ ΕΚΛΕΚΤΟΣ ΠΡΟΣΩΠΙΚΟΣ ΚΑΙ ΟΙΚΟΓΕΝΕΙΑΚΟΣ ΦΙΛΟΣ. Η ΦΙΛΙΑ ΤΟΥ ΜΕ ΤΙΜΑ. ΟΙ ΣΧΕΣΕΙΣ ΜΑΣ ΑΠΟ ΤΟΝ ΒΑΘΜΟ ΤΟΥ ΣΥΝΤΑΓΜΑΤΑΡΧΗ(ΠΟΥ ΓΝΩΡΙΣΤΗΚΑΜΕ ΚΑΙ ΠΡΙΝ ΠΡΟΑΧΘΕΙ ΣΕ ΤΑΞΙΑΡΧΟ) ΜΕΧΡΙ ΤΗΝ ΑΠΟΣΤΡΑΤΕΙΑ ΤΟΥ (2009) ΑΡΙΣΤΕΣ. ΑΜΟΙΒΑΙΟΣ ΣΕΒΑΣΜΟΣ. ΑΛΛΗΛΟΕΚΤΙΜΗΣΗ .ΑΤΟΜΟ ΜΕ ΠΟΛΥ ΠΑΤΡΙΩΤΙΚΕΣ ΘΕΣΕΙΣ. ΔΙΕΤΕΛΕΣΕ ΩΣ ΔΙΟΙΚΗΤΗΣ ΣΤΗΝ ΧΙΙ Μ/Κ ΜΠΖ ΣΤΗΝ ΑΛΕΞΑΝΔΡΟΥΠΟΛΗ-ΔΙΕΥΘΥΝΤΗΣ ΣΕ ΔΟΓΜΑ-ΕΚΠΑΙΔΕΥΣΗ ΤΟΥ ΓΕΣ-ΔΙΟΙΚΗΤΗΣ ΑΣΔΕΝ-Β ΥΠΑΡΧΗΓΟΣ ΤΟΥ ΓΕΣ-Α/ΓΕΣ ΚΑΙ Α/ΓΕΕΘΑ.\nΗ ΑΠΟΣΤΡΑΤΕΙΑ ΤΟΥ ΤΟ ΚΑΛΟΚΑΙΡΙ ΤΟΥ 2009 ΑΠΟ ΤΟΝ ΜΕΙΜΑΡΑΚΗ ΚΑΙ ΚΑΠΟΙΟΥΣ ΑΛΛΟΥΣ ΣΤΟ ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ ΞΑΦΝΙΑΣΕ. ΕΙΝΑΙ ΑΠΟ ΤΟΥΣ ΑΝΘΡΩΠΟΥΣ ΠΟΥ ΔΕΝ ΜΑΣΑΝΕ ΤΑ ΛΟΓΙΑ ΤΟΥΣ. ΗΞΕΡΕ ΤΑ ΝΗΣΙΑ ΤΟΥ ΑΙΓΑΙΟΥ ΚΑΙ ΤΗΝ ΑΜΥΝΑ ΤΟΥΣ ΑΠΟ ΤΟΝ ΚΑΙΡΟ ΤΗΣ ΑΣΔΕΝ ΠΟΛΥ ΚΑΛΑ. ΕΙΧΕ ΕΚΤΙΜΗΣΗ ΣΤΟ ΝΑΤΟ ΚΑΙ ΣΤΙΣ ΗΠΑ(ΠΑΡΑ ΤΟ ΓΕΓΟΝΟΣ ΟΤΙ ΕΙΧΕ ΠΡΟΒΛΗΜΑΤΑ ΜΕ ΤΗ ΞΕΝΗ ΓΛΩΣΣΑ).\nΕΙΧΕ ΟΜΩΣ ΚΡΥΣΤΑΛΛΙΝΕΣ ΑΠΟΨΕΙΣ. ΚΑΙ ΓΙΑ ΑΥΤΕΣ ΜΟΥ ΕΙΧΑΝ ΠΕΙ ΣΤΟ ΠΑΡΕΛΘΟΝ ΟΙ ΣΤΡΑΤΗΓΟΙ ΤΩΝ ΠΕΖΟΝΑΥΤΩΝ ΚΑΡΤΡΑΙΤ ΚΑΙ ΜΑΤΤΙΣ, Ο ΠΡΩΗΝ ΟΥΓΓΡΟΣ Α/ΓΕΕΘΑ, ΚΑ, ΠΟΥ ΔΕΝ ΘΕΛΩ ΝΑ ΑΝΑΦΕΡΩ.(ΟΤΑΝ ΒΡΕΘΗΚΑ ΜΑΖΙ ΤΟΥΣ ΣΕ ΔΙΕΘΝΕΙΣ ΔΙΑΣΚΕΨΕΙΣ). ΑΣ ΠΡΟΣΘΕΣΩ ΚΑΙ ΤΟΝ ΠΡΩΗΝ ΑΡΧΗΓΟ ΤΗΣ DIA ΣΤΡΑΤΗΓΟ ΜΑΙΚ ΜΕΙΠΛΣ ΠΟΥ ΜΟΥ ΕΚΑΝΕ ΑΝΑΦΟΡΑ ΣΤΟΝ ΣΤΡΑΤΗΓΟ ΓΡΑΨΑ ΣΕ ΔΙΕΘΝΕΣ ΣΥΜΠΟΣΙΟ ΓΙΑ ΑΣΦΑΛΕΙΑ ΚΑΙ ΑΣΥΜΜΕΤΡΕΣ ΑΠΕΙΛΕΣ ΣΤΗΝ ΜΑΥΡΗ ΘΑΛΑΣΣΑ.\nΠΑΡΑ ΤΟ ΓΕΓΟΝΟΣ ΟΤΙ Ο ΕΞΑΙΡΕΤΟΣ ΒΑΣΙΛΗΣ ΜΑΡΚΕΖΙΝΗΣ ΤΟΝ ΜΝΗΜΟΝΕΥΕΙ ΣΕ ΔΥΟ ΒΙΒΛΙΑ ΤΟΥ ΜΕ ΘΕΤΙΚΑ ΣΧΟΛΙΑ ΓΙΑ ΤΗΝ ΣΤΑΣΗ ΤΟΥ, ΚΑΙ ΤΗΝ ΑΝΤΙΠΑΡΑΘΕΣΗ ΜΕ ΤΗΝ ΜΠΑΚΟΓΙΑΝΝΗ ΤΟ ΚΑΛΟΚΑΙΡΙ ΤΟΥ 2009, Ο ΕΞΕΧΩΝ ΣΥΓΓΡΑΦΕΑΣ ΚΑΙ ΔΙΑΠΡΕΠΗΣ ΕΠΙΣΤΗΜΟΝΑΣ ΤΟΝ ΚΑΤΑΓΡΑΦΕΙ ΩΣ ΣΤΡΑΤΗΓΟ ΤΩΝ ΚΑΤΑΔΡΟΜΩΝ. ΔΕΝ ΕΙΝΑΙ ΕΤΣΙ. Ο ΔΗΜΗΤΡΗΣ ΗΤΑΝ ΤΩΝ ΤΕΘΩΡΑΚΙΣΜΕΝΩΝ ΚΑΙ ΕΙΧΕ ΠΕΡΑΣΕΙ ΣΕ ΜΙΚΡΟΤΕΡΟ ΒΑΘΜΟ ΑΠΟ ΓΡΑΦΕΙΟ ΕΠΙΧΕΙΡΗΣΕΩΝ ΣΤΗΝ ΑΣΔΕΝ.\nΤΕΛΕΥΤΑΙΑ ΤΑ ΔΙΑΦΟΡΑ ΤΗΛΕΓΡΑΦΗΜΑΤΑ ΠΟΥ ΕΧΟΥΝ ΔΙΑΡΡΕΥΣΕΙ ΤΟΝ ΑΝΑΦΕΡΟΥΝ ΓΙΑ ΔΙΑΦΟΡΑ ΘΕΜΑΤΑ. ΕΙΝΑΙ ΤΑ ΤΗΛΕΓΡΑΦΗΜΑΤΑ ΤΟΥ ΠΡΩΗΝ ΠΡΕΣΒΗ ΝΤΑΝ ΣΠΕΚΧΑΡΝΤ, ΑΛΛΑ ΚΑΙ ΟΡΙΣΜΕΝΕΣ ΕΙΣΗΓΗΣΕΙΣ ΤΟΥ ΔΙΑΤΕΛΕΣΑΝΤΑ ΑΚΟΛΟΥΘΟΥ ΑΜΥΝΑΣ ΣΤΗΝ ΧΩΡΑ ΜΑΣ ΣΥΝΤΑΓΜΑΤΑΡΧΗ ΜΠΡΑΝΤ ΤΖΟΟΥΝΣ, ΠΟΥ ΣΥΝΔΕΟΝΤΑΝ ΣΤΕΝΑ ΜΕ ΤΟΝ ΠΡΕΣΒΗ. ΣΤΑ WIKILEAKS ΚΑΤΑΓΡΑΦΟΝΤΑΙ ΑΠΟΨΕΙΣ ΤΟΥ ΓΙΑ ΤΙΣ ΣΧΕΣΕΙΣ ΜΕ ΤΙΣ ΗΠΑ-ΤΗΝ ΑΜΥΝΑ ΤΟΥ ΑΙΓΑΙΟΥ-ΝΑΤΟΙΚΑ-ΒΡΑΧΟΝΗΣΙΔΕΣ-ΤΟ ΤΕΡΑΣΤΙΟ ΛΑΘΟΣ ΤΟΥ ΚΑΡΑΜΑΝΛΗ ΝΑ ΠΡΟΧΩΡΗΣΕΙ ΣΤΗΝ ΠΡΟΜΗΘΕΙΑ ΡΩΣΙΚΩΝ BMP-3 ΚΛΠ. ΑΠΟ ΟΤΙ ΓΝΩΡΙΖΩ ΥΠΑΡΧΟΥΝ ΑΛΛΑ 8 ΤΗΛΕΓΡΑΦΗΜΑΤΑ, ΤΟ ΕΝΑ ΜΑΛΙΣΤΑ ΑΝΑΦΕΡΕΤΑΙ ΣΤΗΝ ΙΔΙΑΙΤΕΡΑ ΣΚΛΗΡΗ ΛΕΚΤΙΚΗ ΑΝΤΙΠΑΡΑΘΕΣΗ ΤΟΥ ΣΤΡΑΤΗΓΟΥ ΜΕ ΤΗΝ ΜΠΑΚΟΓΙΑΝΝΗ ΚΑΙ ΤΟΝ ΜΕΙΜΑΡΑΚΗ. ΔΕΝ ΕΧΕΙ ΒΓΕΙ ΣΤΗΝ ΔΗΜΟΣΙΟΤΗΤΑ ΑΚΟΜΑ. ΕΙΝΑΙ ΑΠΟ ΤΑ ΜΕΣΑ ΙΟΥΛΙΟΥ ΤΟΥ 2009. ΚΑΙ ΜΑΛΙΣΤΑ ΟΙ ΔΥΟ ΠΟΛΙΤΙΚΟΙ ΤΟΤΕ ΕΥΝΟΟΥΣΑΝ ΓΙΑ ΓΡΗΓΟΡΗ(ΠΡΙΝ ΕΡΘΕΙ ΤΟ ΠΑΣΟΚ ΣΤΗΝ ΚΥΒΕΡΝΗΣΗ) ΓΝΩΣΤΟ ΚΑΤΑΔΡΟΜΕΑ ΚΡΗΤΙΚΟ ΣΤΡΑΤΗΓΟ ΠΟΥ ΑΠΟΣΤΡΑΤΕΥΤΗΚΕ ΤΕΛΕΥΤΑΙΑ.\nΟ ΔΗΜΗΤΡΗΣ ΓΡΑΨΑΣ ΜΕΤΑ ΤΗΝ ΑΠΟΣΤΡΑΤΕΙΑ ΤΟΥ ΔΕΝ ΤΟΝ ΣΥΝΑΝΤΑΣ ΕΥΚΟΛΑ. ΓΝΩΡΙΖΩ ΟΤΙ ΑΓΑΠΑΕΙ ΠΟΛΥ ΤΑ ΡΟΥΜΕΛΙΩΤΙΚΑ ΜΕΡΗ ΤΟΥ. ΓΙΑ ΧΡΟΝΙΑ ΕΜΕΝΕ ΣΤΟΥ ΠΑΠΑΓΟΥ. ΠΟΛΛΟΙ ΦΙΛΟΙ ΜΕ ΕΧΟΥΝ ΡΩΤΗΣΕΙ ΓΙΑΤΙ ΔΕΝ ΕΧΕΙ ΒΓΕΙ Η ΑΠΟΨΗ ΤΟΥ ΠΡΟΣ ΤΑ ΕΞΩ. ΕΠΙΣΗΣ ΓΙΑΤΙ ΔΕΝ ΠΕΡΑΣΕ ΣΤΗΝ ΠΟΛΙΤΙΚΗ, ΕΝΩ ΦΕΡΕΤΑΙ ΟΤΙ Ο ΚΑΡΑΜΑΝΛΗΣ ΤΟΥ ΤΟ ΠΡΟΤΕΙΝΕ. ΠΟΛΛΟΙ ΛΕΝΕ ΟΤΙ ΕΙΧΕ ΑΠΟΓΟΗΤΕΥΤΕΙ ΑΠΟ ΤΗΝ ΕΞΕΛΙΞΗ ΤΗΣ ΠΕΡΙΠΤΩΣΗΣ ΤΟΥ ΠΡΟΚΑΤΟΧΟΥ ΤΟΥ ΝΑΥΑΡΧΟΥ ΧΗΝΟΦΩΤΗ, Ο ΟΠΟΙΟΣ ΔΥΣΤΥΧΩΣ ΔΕΝ ΤΑ ΚΑΤΑΦΕΡΕ(ΓΙΑΤΙ ΔΕΝ ΤΟΝ ΑΦΗΣΑΝ ΟΙ ΠΟΛΙΤΙΚΟΙ) ΣΤΟ ΤΟΤΕ ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ. ΑΛΛΟΙ ΛΕΝΕ ΟΤΙ ΓΙΑ ΤΟ ΑΙΓΑΙΟ Ο ΣΤΡΑΤΗΓΟΣ ΓΡΑΨΑΣ ΕΙΧΕ ΚΑΘΑΡΕΣ ΑΠΟΨΕΙΣ. ΕΠΕΙΔΗ ΤΟΝ ΓΝΩΡΙΖΩ ΤΟΝ ΑΝΘΡΩΠΟ ΣΥΜΦΩΝΩ. ΠΑΝΤΩΣ ΚΑΠΟΙΑ ΣΤΙΓΜΗ ΠΡΕΠΕΙ ΝΑ ΜΙΛΗΣΕΙ. ΕΙΝΑΙ ΑΝΘΡΩΠΟΣ ΠΟΥ ΜΠΟΡΕΙ ΝΑ ΠΕΙ ΑΡΚΕΤΑ ΜΕΣΑ ΑΠΟ ΤΙΣ ΣΥΝΟΔΟΥΣ ΤΗΣ ΣΤΡΑΤΙΩΤΙΚΗΣ ΕΠΙΤΡΟΠΗΣ ΤΟΥ ΝΑΤΟ, ΓΙΑ ΤΑ ΕΛΛΗΝΟΤΟΥΡΚΙΚΑ ΚΛΠ… ΚΑΙ ΠΡΕΠΕΙ ΚΑΠΟΙΑ ΣΤΙΓΜΗ ΝΑ ΛΥΘΕΙ Ο ΓΡΙΦΟΣ, ΤΟΥ ΠΟΙΟΣ ΗΤΑΝ ΕΚΕΙΝΟΣ ΠΟΥ ΔΥΟ ΗΜΕΡΕΣ ΝΩΡΙΤΕΡΑ «ΣΦΥΡΙΞΕ» ΣΕ ΞΕΝΟ ΣΤΡΑΤΙΩΤΙΚΟ ΑΚΟΛΟΥΘΟ ΟΤΙ Ο ΣΤΡΑΤΗΓΟΣ ΓΡΑΨΑΣ ΕΙΝΑΙ ΤΕΛΕΙΩΜΕΝΟΣ….ΚΑΙ ΜΑΛΙΣΤΑ ΑΠΟ ΧΩΡΑ ΠΟΥ ΚΑΝΕΝΑΣ ΔΕΝ ΠΕΡΙΜΕΝΕ…ΑΥΤΑ ΠΡΟΣ ΣΤΙΓΜΗ ΓΙΑ ΕΝΑ ΠΟΛΥ ΕΚΛΕΚΤΟ ΜΟΥ ΦΙΛΟ.\nΑναρτήθηκε στις ΕΝΟΠΛΕΣ ΔΥΝΑΜΕΙΣ. Ετικέτες: ΑΘ. ΔΡΟΥΓΟΣ, ΕΛΛΑΣ. 1 Comment »\nΈνα Σχόλιο to “Ο ΕΠΙΤΙΜΟΣ Α/ΓΕΕΘΑ ΣΤΡΑΤΗΓΟΣ ΔΗΜΗΤΡΗΣ ΓΡΑΨΑΣ ΚΑΙ ΤΑ ΣΧΕΤΙΚΑ ΓΡΑΦΟΜΕΝΑ ΣΤΑ WIKILEAKS.”\n17 Οκτωβρίου, 2011 στο 23:41\nΠΡΟΣ Κ. ΓΡΑΨΑ: ΕΑΝ ΚΑΙ ΟΤΑΝ ΕΚΔΗΛΩΘΕΙ ΕΠΙΘΕΣΗ ΤΩΝ ΤΟΥΡΚΩΝ….ΓΙΑ ΤΑ ΠΕΤΡΕΛΑΙΑ …ΠΡΩΤΑ ΘΑ ΑΠΟΒΙΒΑΣΤΟΥΝ ΣΤΗ ΝΟΤΙΑ ΚΡΗΤΗ ΕΠΕΙΤΑ ΑΠΟ ΠΑΡΑΠΛΑΝΙΤΙΚΗ ΚΙΝΗΣΗ ΚΑΙ ΚΑΤΟΠΙΝ ΚΑΛΥΨΕΩΣ ΥΠΟ ΕΙΔΙΚΕΣ ΣΥΝΘΗΚΕΣ ΧΡΟΝΙΚΕΣ-ΚΑΙΡΙΚΕΣ ΜΕ ΑΥΤΗ ΤΗΝ ΚΙΝΗΣΗ- ΜΑΤ- ΕΞΑΣΦΑΛΙΖΟΥΝ 1.ΕΦΝΙΔΙΑΣΜΟ,2.ΚΟΜΒΙΚΟ ΣΗΜΕΙΟ ( ΕΛΕΝΧΟΥ -ΔΙΑΠΡΑΓΜΑΤΕΥΣΗΣ-ΑΠΟΚΟΨΕΩΣ ΑΠΟ ΣΥΜΑΧΟΥΣ\nΙΖΡΑΗΛ-ΚΥΠΡΟ ΩΣΤΕ ΝΑ ΚΟΒΟΥΝ ΤΟΝ ΜΕΛΟΝΤΙΚΟ ΑΓΩΓΟ ΠΡΟΣ ΕΥΡΩΠΗ ΧΩΡΙΣ ΝΑ ΕΜΠΛΑΚΟΥΝ ΜΕ ΙΖΡΑΗΛ\n-ΚΥΠΡΟ ΘΑ ΤΑ ΒΑΛΟΥΝ ΜΕ ΤΟΝ ΑΔΥΝΑΤΟ ΚΡΙΚΟ ΝΑ ΣΠΑΣΕΙ ΤΟ ΚΟΙΝΟ ΜΕΤΩΠΟ ΚΑΙ ΘΑ ΞΕΔΙΠΛΩΣΟΥΝ ΟΛΟΜΕΤΩΠΗ ΕΠΙΘΕΣΗ ΣΕ ΟΛΑ ΤΑ ΠΑΡΑΛΙΑ ΠΡΟΣ ΤΑ ΠΑΝΩ ΜΕ ΠΙΕΣΗ ΠΡΟΣ ΑΘΗΝΑ ΓΙΑ ΓΡΗΓΟΡΑ ΑΠΟΤΕΛΕΣΜΑΤΑ .!\nΔΙΑΛΥΘΗΚΕ Η ΕΥΡΩΠΗ Ο ΘΕΟΣ ΒΟΗΘΟΣ……!!!??.\n« Handelsblatt: Έρχεται η ώρα της Γερμανίας και της Γαλλίας. Κρυφτείτε τώρα που μπορείτε!\nΝΑΤΟ: «Οχι» σε εγγυήσεις στη Μόσχα για αντιπυραυλική. »


Χαλκιδική: Αύξηση 44% στις τουριστικές κρατήσεις από Γερμανία – ΤΥΠΟΣ ΧΑΛΚΙΔΙΚΗΣ\nΧαλκιδική: Αύξηση 44% στις τουριστικές κρατήσεις από Γερμανία\n23 Μαΐου 2017 - 11:17\nΗ Κρήτη παρουσιάζει αύξηση 14%, η Ρόδος 26%, η Κως 14% και η Κέρκυρα 6%, ενώ η Δυτική Πελοπόννησος 32%. Τα σκήπτρα κατέχει η Χαλκιδική με 44%. Η Σάμος και η Λέσβος καταγράφουν επίσης αύξηση των κρατήσεων, παρά την περυσινή υποχώρηση λόγω του Προσφυγικού, όπως επίσης η Σαντορίνη, η Σκιάθος και η Κεφαλονιά. Η ΤUΙ, μάλιστα, αύξησε σημαντικά τις προσφορές της για το καλοκαίρι του 2017 προσφέροντας περισσότερα ξενοδοχεία έως και 40% σε Κρήτη, Ρόδο, και Κω.\nΠαρά τη μεγαλύτερη άνοδο των κρατήσεων από τη Γερμανία προς την Ελλάδα σε σχέση και με τους ανταγωνιστές της, ο διευθυντής της TUI Μάρεκ Αντριστσακ (Marek Andryszak) βλέπει περιθώριο για περαιτέρω ανάπτυξη του τουριστικού ρεύματος προς τη χώρα. «Επενδύουμε εδώ και χρόνια σε καλές ξενοδοχειακές συνεργασίες και βελτιώνουμε τα προγράμματά μας. Αυτό αποδίδει. Έχουμε μακροπρόθεσμα σχέδια για την Ελλάδα και θέλουμε να αναπτυχθούμε και τα επόμενα χρόνια. Στο επίκεντρο βρίσκονται μεγάλα ελληνικά νησιά, η ηπειρωτική χώρα και μικρότεροι προορισμοί. Η ζήτηση για την Ελλάδα θα παραμείνει και στο μέλλον αμείωτη» τονίζει.\nTags: Γερμανία, κρατήσεις, τουριστικές, Χαλκιδική\nΠροηγούμενο Προσφυγή τoυ καζίνο Πόρτο Καρράς για εποχιακή λειτουργία\nΕπόμενο 18 ακτές βραβευμένες με γαλάζια σημαία απέσπασε ο Δήμος Νέας Προποντίδας


E4 ισχυρό πτυσσόμενο ηλεκτρικό μηχανικό δίκυκλο με το χρόνο χρέωσης 2 ώρας\n♦ Εισαγωγή προϊόντων Ecorider E4\nΤο ηλεκτρικό μηχανικό δίκυκλο Foldbale Ecorider E4, γνωστό επίσης όπως διπλώνοντας το ποδήλατο είναι ένας νέος και πράσινος τρόπος για τους κατόχους διαρκούς εισιτήριου και τους αθλητικούς εραστές. Είναι μικρό και εύκολο να φέρει. Είναι ο καλύτερος σύντροφος του εγχώριου ταξιδιού, της ψυχαγωγίας και των δραστηριοτήτων ελεύθερου χρόνου.\nΖυγίζοντας μόνο 6.9kg (15.21lbs) και καμένος με ένα λεπτές πλαίσιο και μια γέφυρα κραμάτων Magalium, E4 είναι τέλειο για τους αστικούς κατόχους διαρκούς εισιτήριου για να μεγεθύνει γύρω. Ταξίδι μέχρι 25km/h (15.5mph).\n5.Long σειρά, μπαταρία 8.8ah, 20KM σειρά.\nΜπροστινό φως υπογραφών\nΕξαιρετικά λεπτή γέφυρα 7.6mm\nΠροηγμένη τεχνολογία μηχανών\nΕυφυής επίδειξη LCD\nΈξυπνο και μεγάλης χωρητικότητας σύστημα μπαταριών\nΧρώμα μαύρος, άσπρος, πράσινος, ροζ\nΤο Shenzhen Xinli Escooter Company είναι ο άμεσος κατασκευαστής στην Κίνα για το μόνος-ισορροπώντας ηλεκτρικό μηχανικό δίκυκλο από το 2013. (Το εμπορικό σήμα μας είναι Ecorider). Όλα τα προϊόντα που προσφέρουμε είναι η όλες αρχικές κατασκευή και η ποιότητα. Τα προϊόντα μας έχουν δοκιμαστεί - και - δοκιμασμένος για πολλά έτη από τους κατασκευαστές μας και τους ίδιους πρίν φέρνουν στην αγορά. Αυτό που είναι περισσότερος, εμείς έχει τα καλύτερα μέλη ομάδας στον κόσμο.\nΤο Ecorider E5 είναι το νέο σχέδιο ένα μηχανικό δίκυκλο ισορροπίας ροδών.\n1. Q: Μπορώ να πάρω μερικά δείγματα για τη δοκιμή;\nΑ: Ναι, μπορούμε να παρέχουμε τα δείγματα για τον ποιοτικό έλεγχο και τη δοκιμή αγοράς. Διαρκεί συνήθως περίπου 7 ημέρες για να τελειώσει τα δείγματα ανάλογα με τα διαφορετικά πρότυπα.\nΑ: 10pcs, ένα ή δύο δείγματα είναι ΕΝΤΑΞΕΙ.\n3. Q: Ποια είναι η χρονική ανοχή;\nΑ: Διαρκεί συνήθως περίπου 20 έως 40 ημέρες για να τελειώσει την παραγωγή μετά από να λάβει την κατάθεση.\n4. Q: Πώς στέλνετε τα αγαθά;\nΑ: Στέλνουμε τα δείγματα από το EMS, το UPS, DHL ή τη Fedex, για τις μαζικές διαταγές θα σταλούν θαλασσίως.\n5. Q: Μπορείτε να αλλάξετε για με;\nΑ: Ναι, μπορούμε να αλλάξουμε τη διαμόρφωση διαμόρφωσης βασισμένη στο αίτημα των πελατών\n6. Q: Μπορείτε να κάνετε το λογότυπο ή το εμπορικό σήμα μας στα ποδήλατα;\nΑ: Ναι, OEMs είναι ευπρόσδεκτο.


Zizel News - Άμεση φροντίδα για ταλαιπωρημένα & αφυδατωμένα μαλλιά; | Zizel Beauty Shop\nΌταν αναζητούμε λύσεις για ταλαιπωρημένα ή και κατεστραμμένα μαλλιά, ένα ισχυρό leave-in conditioner μπορεί να συμβάλει σημαντικά στην υγεία των μαλλιών μας. Το τέλειο, χωρίς ξέβγαλμα, pick-me-up μπορεί να μετατρέψει άμεσα τις εύθραυστες και σπασμένες άκρες σε πλούσια, ορατά πιο υγιή μαλλιά.\nΕίτε αναζητάτε μια καθημερινή τόνωση στην αναδόμηση των μαλλιών σας είτε μια προστασία πριν το styling, η θεραπεία botanical repair™ strengthening leave-in treatment σας δίνει την καλύτερη ευκαιρία για να προσφέρετε άμεση ενδυνάμωση και αναδόμηση που αποζητούν τα μαλλιά σας είτε είναι ίσια, είτε κυματιστά, σγουρά ή πολύ σγουρά.\nΆμεσα αποτελέσματα με ένα εύκολο βήμα\nΗ επανόρθωση των ταλαιπωρημένων μαλλιών δε χρειάζεται να είναι μια περίπλοκη διαδικασία. Σας προσκαλούμε να γνωρίσετε το βασικό μας σύμμαχο στην AVEDA για να ανακαλύψετε πιο φίνα, απαλά μαλλιά. Σχεδιασμένο για την περιποίηση την ημέρα του λουσίματος, το 100% vegan botanical repair™ strengthening leave-in treatment προσφέρει μέγιστα αποτελέσματα σε συνδυασμό με το botanical repair™ strengthening σαμπουάν και conditioner για άμεση ενίσχυση και αναδόμηση των μαλλιών μετά το λούσιμο και την ενυδάτωση.\nΓια τις ημέρες που αισθάνεστε ότι τα μαλλιά σας χρειάζονται μια ενισχυμένη ενυδάτωση, χρησιμοποιήστε τις μάσκες botanical repair™ intensive strengthening masque σε light ή σε rich αντί του conditioner. Μόλις ολοκληρώσετε την περιποίηση των μαλλιών σας στο ντους, εφαρμόστε αυτή την πλούσια σε υφή μάσκα σε νωπά μαλλιά από τις ρίζες έως τις άκρες και απολαύστε τις μεταμορφωτικές δυνάμεις της τεχνολογίας 3 επιπέδων αναδόμησης.\nΠώς λειτουργεί η αναδόμηση μαλλιών 3 επιπέδων;\nΑπό το έντονο βούρτσισμα μέχρι την χρήση θερμότητας εξαιτίας του styling, τα μαλλιά σας δέχονται επίθεση από διάφορους καταστροφικούς παράγοντες κατά τη διάρκεια της ημέρας. Αυτός είναι ο λόγος για τον οποίο είναι απαραίτητο να χρησιμοποιείτε μια καθημερινή φροντίδα μαλλιών που επανορθώνει την υπάρχουσα φθορά, αποτρέπει το σπάσιμο και προστατεύει από μελλοντικές φθορές. Αυτό είναι το πιο απαραίτητο βήμα για την αποτελεσματική επανόρθωσή τους.\nΗ botanical repair™ strengthening leave-in treatment με 99% φυσική προέλευση1 έχει σχεδιαστεί για να κάνει ακριβώς αυτό για κάθε είδος τελετουργίας κατά τη διάρκεια του λουσίματος. Διαθέτοντας ισχυρά φυτικά συστατικά, η σύνθεσή της έχει σχεδιαστεί για να στοχεύει στις τρεις στιβάδες των μαλλιών σας - το φλοιό, την επιφάνεια και τη Flayerγια επανόρθωση που λειτουργεί από μέσα προς τα έξω.\nCORTEX – Φλοιός της τρίχας: Ένα μόριο φυτικής προέλευσης που πηγαίνει κάτω από την επιφάνεια και δημιουργεί νέους δεσμούς, ενισχύοντας και ενδυναμώνοντας την ακεραιότητα της τρίχας στον πυρήνα της.\nCUTICLE – Επιφάνεια της τρίχας: Ένα θρεπτικό macro green blend από βιολογικά πιστοποιημένο αβοκάντο, πράσινο τσάι και έλαια από σπόρους sacha inchi λειαίνει την τρίχα, την ξεμπλέκει και προλαμβάνει το σπάσιμο.\nF-LAYER: Το φυτικής προέλευσης σύμπλεγμα δημιουργεί μια φυτική F-layer ασπίδα η οποία προστατεύει και θωρακίζει τα μαλλιά σας από μελλοντική φθορά, ενώ παράλληλα περιποιείται και κλειδώνει τη λάμψη.\nΤο αποτέλεσμα; Δυνατότερα, πιο λαμπερά, ορατά πιο υγιή μαλλιά από μέσα.\nΔημιουργείστε τη δική σας περιποίηση ενδυνάμωσης\nΑκολουθείστε τα παρακάτω τρία βήματα τα οποία μπορείτε να ενσωματώσετε στη φροντίδα των μαλλιών σας με τη φυτικά ενισχυμένη φόρμουλα της AVEDA, που δεν χρειάζεται ξέβγαλμα.\nΞΕΜΠΕΡΔΕΜΑ: Το έντονο βούρτσισμα στους επίμονους κόμπους μπορεί να σπάσει τα μαλλιά. Για να ξεμπλέξετε τις τούφες και να βοηθήσετε στην πρόληψη του σπασίματος που προκαλείται από το χτένισμα, εφαρμόστε τη botanical repair™ leave-in θεραπεία ομοιόμορφα σε νωπά μαλλιά, από τις ρίζες έως τις άκρες.\nΠΡΟΣΤΑΣΙΑ ΠΡΙΝ ΑΠΌ ΤΟ STYLING: Πέρα από την επανόρθωση της υπάρχουσας φθοράς και την πρόληψη μελλοντικού σπασίματος, η φυτικά ενισχυμένη σύνθεση της AVEDA προστατεύει τα μαλλιά σας από τη θερμότητα έως τους 230°C και τα προφυλάσσει από τη φθορά από το πιστολάκι. Χτενίστε σε νωπά μαλλιά για να κλειδώσετε την απαραίτητη προστασία.\nΕΛΕΓΧΟΣ ΦΡΙΖΑΡΙΣΜΑΤΟΣ: Μειώστε το φριζάρισμα και διατηρήστε υπό έλεγχο τις φύτρες, εφαρμόζοντας αυτή την πλούσια, κρεμώδη, leave-in θεραπεία σε νωπά μαλλιά.\nΓνωρίστε το πολυβραβευμένο botanical repair™!\nΑγαπημένη για τα άμεσα αποτελέσματά της και την φυτικά ενισχυμένη ενδυνάμωση που προσφέρει, η συλλογή της AVEDA botanical repair™ -με την πλούσια, χωρίς ξέβγαλμα σύνθεσή - ανακοινώθηκε ως νικήτρια του Marie Claire Prix D'Excellence για το 2021.2\n"Είναι κοινώς αποδεκτό ότι το κλειδί για υγιή μαλλιά είναι ένας ισχυρός πυρήνας και άφθονη ενυδάτωση - αλλά τι μπορείτε να κάνετε όταν τα δικά σας είναι κατεστραμμένα και ταλαιπωρημένα; Αυτή η σειρά είναι η απάντηση σας, καθώς αξιοποιεί τη δύναμη των βοτάνων για να επανορθώσει και να ενισχύσει τον πυρήνα κάθε τρίχας, ενώ παράλληλα λειαίνει την επιφάνεια και αφήνει τα μαλλιά απαλά, μεταξένια και ξεμπερδεμένα", τόνισε η Katie Thomas, του Marie Claire.\nΧωρίς σιλικόνες, parabens, ορυκτά πετρελαίου και συνθετικά αρώματα, η vegan botanical repair™ leave-in treatment μεταμορφώνει άμεσα όλους τους τύπους και τις υφές μαλλιών από 1A έως 4C - από τις ρίζες έως τις άκρες. Μετά τη χρήση της leave-in θεραπεία μας, το 91% των γυναικών δήλωσε ότι ένιωσαν άμεσα τα μαλλιά τους λιγότερο ταλαιπωρημένα και το 94% των γυναικών δήλωσε ότι ένιωσε άμεσα τα μαλλιά πιο μαλακά και λεία3.\nΤα πιο απαλά, λαμπερά μαλλιά είναι ένα βήμα μακριά με τη botanical repair™ leave-in treatment.\n1 Φυτικής προέλευσης, χωρίς ορυκτά πετρελαίου ή νερό\n2 Marie Claire UK Prix D'Excellence Awards 2021: The Winners\n3 Μετά από δοκιμές σε 123 γυναίκες από τη πρώτη κιόλας χρήση του προϊόντος


Πώς να σπάσετε μια συνήθεια και πόσο καιρό χρειάζεται | Ωχ - Ευεξία\nΠώς να σπάσετε μια συνήθεια - ή να ξεκινήσετε ένα νέο\nΟι συνήθειες είναι πολύ πιο ισχυρές από ό, τι αντιλαμβανόμαστε. Τόσο συχνά ενεργούμε από ό, τι έχουμε συνηθίσει, τι γνωρίζουμε, τι έχουμε κάνει στο παρελθόν αντί να κάνουμε μια καλύτερη επιλογή. Μια επιλογή στη στιγμή που μπορεί να είναι για το υψηλότερο καλό μας. Κατά την έρευνα για αυτό το ζήτημα, είδαμε ότι πολλές φορές, οι βλαβερές συμπεριφορές μπορούν να τροποποιηθούν εστιάζοντας στην αλλαγή προτύπων και στη δημιουργία νέων νευρικών οδών. Τώρα, δεν λέμε ότι εγκαταλείπουμε τις συρρικνώσεις μας. Αλλά πώς μπορείτε να έχετε τα εργαλεία για να κάνετε σημαντική αλλαγή προσδιορίζοντας το είδος των επιλογών που θέλετε να κάνετε και να τα συνηθίσετε; Μιλήσαμε λοιπόν με τον Jeremy Dean, τον συγγραφέα του βιβλίου Κάνοντας συνήθειες, Σπάζοντας συνήθειες, . Μας έδωσε μερικές στρατηγικές για τη δημιουργία νέων συνηθειών και την απαλλαγή από τις παλιές.\nπώς να μην είσαι σκληρός για τον εαυτό σου\nΠώς διαμορφώνονται οι συνήθειες;\nΜέσω της επανάληψης, όταν επαναλαμβάνουμε την ίδια δράση στην ίδια κατάσταση. Κάθε φορά που επαναλαμβάνουμε την ίδια δράση, διδάσκουμε στον εαυτό μας ένα μοτίβο και αυτό το μοτίβο γίνεται ασυνείδητο με την πάροδο του χρόνου. Μετά από λίγο θα εκτελέσουμε αυτήν την απάντηση αυτόματα. Εάν θέλετε να δημιουργήσετε μια νέα καλή συνήθεια, πρέπει να επαναλάβετε την ίδια δράση στην ίδια κατάσταση για να δημιουργήσετε αυτόν τον ασυνείδητο σύνδεσμο μεταξύ κατάστασης και δράσης.\nΠοιος είναι ο καλύτερος τρόπος για να απαλλαγείτε από μια συνήθεια;\nΜε ορισμένους τρόπους, δεν είναι δυνατόν να απαλλαγούμε από μια συνήθεια, επειδή οποιαδήποτε συνήθεια δημιουργείτε τείνει να παραμένει στο μυαλό για πάντα. Αυτό δεν σημαίνει, ωστόσο, ότι προοριζόμαστε να κάνουμε τις κακές μας συνήθειες για το υπόλοιπο της ζωής μας. Αυτό που μπορούμε να κάνουμε είναι να αντικαταστήσουμε μια κακή συνήθεια με μια καλή, ή τουλάχιστον μια ουδέτερη. Για παράδειγμα, αν προσπαθείτε να σταματήσετε το κάπνισμα, πολύ συχνά οι άνθρωποι επιλέγουν να μασήσουν τα ούλα, επειδή είναι γενικά ασυμβίβαστο με το κάπνισμα.\nΜερικές φορές η αντικατάσταση απαιτεί πολλή θέληση. Πώς ξεπερνάμε αυτό το εμπόδιο για να κάνουμε μια αλλαγή;\nΌταν προσπαθείτε να αλλάξετε μια συνήθεια, θα έχετε αυτόν τον αγώνα, μια τέτοια μάχη θέλησης, μεταξύ της νέας συνήθειας και της παλιάς συνήθειας. Ωστόσο, μετά από μια περίοδο επανάληψης, η νέα απάντηση θα αντικατασταθεί και δεν θα χρειαστείτε πλέον τη θέληση. Αυτό που ψάχνετε είναι να είναι αυτόματη αυτή η νέα απόκριση, οπότε δεν χρειάζεται να έχετε αυτό το πρόβλημα με τη θέλησή σας.\nΤι γίνεται με τη δημιουργία μιας εντελώς νέας συνήθειας;\nΤο πρώτο πράγμα είναι να έχουμε έναν πραγματικά συγκεκριμένο στόχο στο μυαλό, όπως το νήμα για παράδειγμα. Και πρέπει να έχετε ένα πραγματικά συγκεκριμένο σχέδιο, οπότε αυτό που κάνετε είναι να προσπαθήσετε να συνδέσετε την κατάσταση με τη δράση που θα κάνετε. Για παράδειγμα, αποφασίσετε ότι πριν βουρτσίζετε τα δόντια σας το πρωί, θα κάνετε νήμα. Με αυτόν τον τρόπο, συνδέετε τη νέα συνήθεια με μια άλλη ρουτίνα δράση που έχετε στην ημέρα σας. Τώρα επαναλάβετε αυτήν την ακολουθία κάθε μέρα.\nΜπορείτε να μας πείτε λίγα πράγματα σχετικά με το εάν / τότε τα σχέδια, τα οποία υποτίθεται ότι είναι χρήσιμα στη δημιουργία συνηθειών;\nΕάν σκέφτεστε, για παράδειγμα, να προσπαθήσετε να μην τρώτε ανθυγιεινά σνακ μεταξύ των γευμάτων, μπορείτε να χρησιμοποιήσετε ένα πρόγραμμα if / then. «Εάν» είναι η κατάσταση και «τότε» είναι η δράση. Έτσι 'αν' αισθάνεστε πεινασμένοι μεταξύ των γευμάτων, μπορείτε να το συνδέσετε με το 'τότε' να τρώτε ένα μήλο. Μπορείτε να το χρησιμοποιήσετε για σχεδόν κάθε τύπο συνήθειας που θέλετε να δημιουργήσετε. Μελέτες δείχνουν ότι εάν κάνετε ένα συνειδητό σχέδιο όπως αυτό, μπορεί πραγματικά να σας βοηθήσει να ξεκινήσετε με μια νέα συνήθεια.\nαλεσμένη γαλοπούλα τσίλι γλυκοπατάτας\nΠοιες είναι μερικές άλλες στρατηγικές που βοηθούν στη διαμόρφωση καλών συνηθειών;\nΣτην αρχή, όταν αγωνίζεστε μεταξύ παλιών συνηθειών και νέων συνηθειών, εάν τα επίπεδα θέλησης σας είναι χαμηλά, ένα πράγμα που μπορεί να βοηθήσει είναι η αυτο-επιβεβαίωση. Σκεφτείτε κάποιον ή κάτι που είναι σημαντικό για εσάς. Έτσι, όταν αισθάνεστε αδύναμοι και κουρασμένοι στο τέλος της ημέρας, αυτό μπορεί να σας βοηθήσει να ενισχύσετε τον αυτοέλεγχό σας. Αφήστε μικρά μηνύματα όπου μπορείτε να τα βρείτε εύκολα, όπως στο ψυγείο, ή κοντά στην πόρτα ή στο κατώφλι σας, για να θυμηθείτε τι θέλετε να αλλάξετε.\nΗ προ-δέσμευση είναι αρκετά βολική. Αυτό που κάνετε είναι να δοκιμάσετε και να σκεφτείτε μπροστά σε στιγμές που θα μπείτε στον πειρασμό να ακολουθήσετε τις παλιές σας συνήθειες και να σκεφτείτε πώς μπορείτε να δεσμευτείτε εκ των προτέρων για τη νέα σας συνήθεια. Επομένως, εάν προσπαθείτε να αποφύγετε τη χρήση του Playstation, μπορείτε να δώσετε τα στοιχεία ελέγχου σε έναν φίλο σας, ώστε να μην μπείτε στον πειρασμό. Όταν αισθάνεστε δυνατά, παίρνετε μια απόφαση έτσι ώστε όταν αισθάνεστε πιο αδύναμοι και πιο ευαίσθητοι αργότερα, ο πειρασμός θα εξαφανιστεί.\nΠόσος χρόνος χρειάζεται για να δημιουργήσετε μια νέα συνήθεια;\nΥπήρξε μια μελέτη που έγινε στο University College του Λονδίνου πριν από μερικά χρόνια και διαπίστωσε ότι υπάρχει τεράστια διακύμανση στο χρόνο που χρειάζεται για να σχηματιστεί μια νέα συνήθεια. Οτιδήποτε από μερικές εβδομάδες έως μήνες, ανάλογα με το είδος της συνήθειας που προσπαθείτε να διαμορφώσετε και τις τεχνικές που χρησιμοποιείτε για να το κάνετε.\nπώς να κάνω έναν φίλο ζελέ\nπώς να απαλλαγείτε από ένα παράσιτο\nπού να βρείτε απλό σεξ\nπώς να διαλύσει μια φιλία\nπώς να καταλάβετε το πνευματικό σας ζώο


Εμβόλιο Moderna: Στο 0,03% οι ανεπιθύμητες ενέργειες μετά τον εμβολιασμό | Liberal.gr\nΤρίτη 26 Ιανουαρίου 2021, 08:59\nΟι Ιατροί της Θεραπευτικής Κλινικής της Ιατρικής Σχολής του Εθνικού και Καποδιστριακού Πανεπιστημίου Αθηνών, Θεοδώρα Ψαλτοπούλου, Ιωάννης Ντάνασης, Μαρία Γαβριατοπούλου και Θάνος Δημόπουλος (Πρύτανης ΕΚΠΑ) συνοψίζουν τη σχετική δημοσίευση (Allergic Reactions Including Anaphylaxis After Receipt of the First Dose of Moderna COVID-19 Vaccine — United States, December 21, 2020–January 10, 2021. MMWR Morb Mortal Wkly Rep. ePub: 22 January 2021). Σύμφωνα με το CDC, μέχρι τις 20 Ιανουαρίου 2021 είχαν ανιχνευτεί 24.135.690 κρούσματα COVID-19 και 400.306 σχετιζόμενοι θάνατοι στις ΗΠΑ.\nΣτις 18 Δεκεμβρίου 2020 ο Αμερικανικός Οργανισμός Τροφίμων και Φαρμάκων (FDA) εξέδωσε άδεια επείγουσας χορήγησης των δύο δόσεων του εμβολίου της εταιρείας Moderna για την αντιμετώπιση της πανδημίας. Μέχρι τις 10 Ιανουαρίου 2021 4.041.396 άτομα είχαν λάβει την πρώτη δόση του εμβολίου στις ΗΠΑ (2.465.411 γυναίκες, 1.450.966 άνδρες). Συνολικά αναφέρθηκαν 1.266 (0.03%) ανεπιθύμητες ενέργειες μετά τη λήψη του εμβολίου. Εξ’ αυτών οι 108 περιπτώσεις διερευνήθηκαν περαιτέρω ως πιθανές σοβαρές αλλεργικές αντιδράσεις.\nΤελικά, προσδιορίστηκαν 10 περιπτώσεις αναφυλαξίας, το οποίο αντιστοιχεί σε ένα ποσοστό 2,5 περιπτώσεων ανά 1.000.000 δόσεων. Η αναφυλαξία είναι μια σοβαρή αλλεργική αντίδραση απειλητική για τη ζωή που εκδηλώνεται εντός λεπτών ή ωρών από την επαφή με τον αλλεργιογόνο παράγοντα.\nΚαι οι 10 περιπτώσεις αφορούσαν γυναίκες με διάμεση ηλικία τα 47 έτη (εύρος 31-63). Το διάμεσο χρονικό διάστημα από τον εμβολιασμό έως την εμφάνιση αναφυλαξίας ήταν 7,5 λεπτά (εύρος 1 λεπτό έως 45 λεπτά). Στις 9 από τις 10 περιπτώσεις η αναφυλαξία εκδηλώθηκε εντός 15 λεπτών από τη λήψη του εμβολίου ενώ σε 1 περίπτωση τα συμπτώματα ξεκίνησαν μετά τα 30 λεπτά.\nΚαι οι 10 ασθενείς έλαβαν επινεφρίνη ενδομυικά σύμφωνα με τα πρωτόκολλα αντιμετώπισης αναφυλακτικού σοκ. Έξι ασθενείς νοσηλεύτηκαν, εκ των οποίων οι 5 σε μονάδα εντατικής θεραπείας και οι 4 χρειάστηκαν ενδοτραχειακή διασωλήνωση. Οι υπόλοιποι 4 αντιμετωπίστηκαν σε τμήμα επειγόντων περιστατικών. Κανένα άτομο δεν κατέληξε.\nΌλα τα περιστατικά αναφυλαξίας αντιμετωπίστηκαν επιτυχώς και ανάρρωσαν. Τα 9 από τα 10 άτομα που εμφάνισαν αναφυλακτική αντίδραση είχαν ατομικό ιστορικό αλλεργίας ή αλλεργικών αντιδράσεων σε φάρμακα (6 άτομα), σκιαγραφικά (2 άτομα) και τρόφιμα (1 άτομο). Πέντε άτομα είχαν προηγούμενο ιστορικό αναφυλαξίας, αλλά κανένα δεν είχε συσχετιστεί με λήψη εμβολίου. Επιπρόσθετα, αναφέρθηκαν 43 περιπτώσεις μη αναφυλακτικών αλλεργικών αντιδράσεων που εκδηλώθηκαν εντός του πρώτου 24ώρου από τη χορήγηση του εμβολίου. Οι 26 (60%) χαρακτηρίστηκαν ως μη σοβαρές και τα συχνότερα συμπτώματα συμπεριλάμβαναν κνίδωση, εξάνθημα, αίσθημα κνησμού στο στόμα και στο λαιμό, αίσθημα δύσπνοιας και συμπτώματα από το αναπνευστικό σύστημα.\nΗ διάμεση ηλικία ήταν τα 43 έτη (εύρος 22-96) και οι 39 (91%) περιπτώσεις αφορούσαν γυναίκες. Η διάμεση χρονική διάρκεια από τη χορήγηση του εμβολίου έως την έναρξη των συμπτωμάτων ήταν τα 15 λεπτά (εύρος <1 λεπτό έως 24 ώρες), ενώ στις 30 (73%) περιπτώσεις τα συμπτώματα εμφανίστηκαν εντός 30 λεπτών και σε 11 περιπτώσεις μετά το πέρας των 30 λεπτών. Στις 26 (60%) περιπτώσεις είχε καταγραφεί προηγούμενο ιστορικό αλλεργιών ή αλλεργικών αντιδράσεων κυρίως σε τρόφιμα και φάρμακα.\nΣυμπερασματικά, η πανδημία COVID-19 βρίσκεται σε πλήρη εξέλιξη διεθνώς και ο καθολικός πληθυσμιακός εμβολιασμός κρίνεται εξαιρετικά απαραίτητος. Ωστόσο, εξειδικευμένο ιατρονοσηλευτικό προσωπικό σε κατάλληλα εξοπλισμένους χώρους πρέπει να αναλαμβάνει την αξιολόγηση των ατόμων που προσέρχονται για εμβολιασμό με τη λήψη πλήρους ιστορικού αλλεργιών και στη συνέχεια να αξιολογεί τους εμβολιασθέντες για σύντομο χρονικό διάστημα για πιθανή εμφάνισης σημείων και συμπτωμάτων αλλεργικής αντίδρασης.\nΚυρ. Μητσοτάκης: Ευκαρία ανάπλασης για τη Δυτική Αθήνα το νέο πάρκο τεχνολογίας\nΠρόγραμμα Γέφυρα: Καταβλήθηκαν 24,3 εκατ. ευρώ για τον Φεβρουάριο


blogοδρόμιο: Στης Βουλής τα έδρανα | Δρόμος της Αριστεράς\nΑρχική αρχείο στηλών media blogοδρόμιο: Στης Βουλής τα έδρανα\nΒήμα πληροφόρησης και διαλόγου των κοινοβουλευτικών συντακτών https://edrana.blogspot.com/\nΕίναι αυτοί που περνάνε σχεδόν όλη την ημέρα τους στο Κοινοβούλιο, παρακολουθούν πολύωρες συνεδριάσεις της ολομέλειας της Βουλής, τις επιτροπές, γράφουν, αναμεταδίδουν, ψάχνουν για αποκλειστικές δηλώσεις και παραπολιτικά.\nΣυναναστρέφονται με τους «πατέρες» και τις «μητέρες» του έθνους, είναι σε καθημερινή επαφή μαζί τους. Όλοι περνούν για ένα «γεια» από την αίθουσα των κοινοβουλευτικών συντακτών, για μια υπόμνηση αναφορικά με κάποιο σημείο της βαρυσήμαντης ομιλίας τους… Τα λένε και στο κυλικείο της Βουλής. Είναι αυτοί που βλέπουν και ακούνε πολλά, γνωρίζουν… κουτσομπολιά και προσωπικά των 300, αλλά πάνω απ’ όλα τραβάνε κουπί… (Μόνο και μόνο για να παρακολουθείς ατελείωτες ομιλίες δίχως σημασία, πλην κάποιων εξαιρέσεων, επιτροπές, τμήματα, ψηφοφορίες κοκ είναι για βαρέα και ανθυγιεινά….). Η αίθουσα των κοινοβουλευτικών συντακτών δεν έχει ποτέ ησυχία. Τηλέφωνα, διάλογοι, τα πληκτρολόγια να παίρνουν φωτιά, τηλεοράσεις στη διαπασών, και άγχος, ιδιαίτερα σε φορτισμένες πολιτικά και κοινοβουλευτικά ημέρες…\nΤο blog που διαχειρίζονται 20 κοινοβουλευτικοί συντάκτες, έχει ζωή 5 ετών, ενημερώνεται ανελλιπώς για τα τρέχοντα αλλά και με άρθρα και σχόλια επί παντός του επιστητού.\n«Ξεφυλλίζοντας» μπορεί να μάθει κανείς πολλά για τη νεότερη κοινοβουλευτική ιστορία από σχετική αρθρογραφία, ενώ η γραφή έχει αρκετή δόση σαρκασμού για τα κακώς κείμενα. Επίσης, μπορεί να απολαύσει κοινοβουλευτικά στιγμιότυπα απείρου κάλλους με το ανάλογο πιπέρι.\nΣτην ανάρτηση με τίτλο «Θέμα Υγείας και Αξιοπρέπειας» περιγράφονται οι συνθήκες κάτω από τις οποίες εργάζονται. Πόσα τετραγωνικά μέτρα αντιστοιχούν για κάθε κοινοβουλευτικό συντάκτη, στις δύο αίθουσες της Βουλής, όπου εργάζονται καθημερινά; Απαντήσατε «λιγότερο από ένα τετραγωνικό μέτρο»; ΣΩΣΤΑ απαντήσατε.\nΟρίστε; Είπατε «Μα πώς είναι δυνατόν; Αυτό σημαίνει ότι όποιος χρειαστεί να πάει προς «ανάγκη του», περίπου θα το μάθουν τουλάχιστον οι άλλοι δύο ή τρεις που κάθονται αριστερά-δεξιά-πίσω του, διότι θα αναγκαστεί να τους κουνήσει για να περάσει»; ΣΩΣΤΑ το είπατε.\nΑνησυχώ στην ιδέα να πιάσει κάποιον εξ ημών… συχνουρία! Τρέμω στην ιδέα, μήπως και κάποιος προσβληθεί από άλλου είδους κοιλιακές διαταραχές… Θα προλάβει;\nΈρχονται ανακοινώσεις, πρακτικά συνεδριάσεων, νομοσχέδια ή τροπολογίες, υπάρχουν και τα πρακτικά, και πρέπει να μετακινηθείς για να πάρεις κάποιο αντίγραφο. Συμπέρασμα; Διαρκής η ενόχληση του άλλου – των άλλων…\nΜέσα σε ένα τέτοιο περιβάλλον, είναι -νομίζω- απολύτως περιττό να μιλήσει κανείς για συνθήκες υγιεινής: Τόσοι άνθρωποι στοιβαγμένοι, πώς να προφυλαχθούν από ιώσεις, ή άλλου είδους ανεπιθύμητες καταστάσεις που μεταδίδονται στον αέρα;\nΜίλησα για αέρα; Τα καλοκαίρια, πολλοί παραπονιόντουσαν ότι είναι πολύ κρύα η ατμόσφαιρα και δεν ήταν λίγοι όσοι αναγκάζονταν να φοράνε σακάκι ή ζακέτα.\nΚαι πού ν’ ανοίξεις κάποιο από τα 4 παράθυρα (δύο σε κάθε αίθουσα) για να μπει λίγος «καθαρός» αέρας, να ανανεωθεί λίγο το εσωτερικό περιβάλλον από τις σκόνες, τις ανάσες, τις οσμές; Θα μπει η βροχή, όταν βρέχει, θα δημιουργηθούν ισχυρά ρεύματα αέρα που αν δεν κρυώσουν τινές εξ ημών, σίγουρα θα σκορπίσουν τα χαρτιά που είναι πάνω στα γραφεία ή τα ντουλάπια…\nΦοβού τους βουλευτές και δώρα φέροντες!\nΜας αγαπάνε, δεν εξηγείται αλλιώς. Κάθε χρόνο, τέτοιες μέρες, μας γεμίζουν δώρα. Μέσα στην τρέλα της συζήτησης του προϋπολογισμού, αρκετοί βουλευτές, μας γλυκαίνουν με λουκούμια, μας ποτίζουνε ρακές, μας μορφώνουν με βιβλία ή απλά μας εύχονται με κάρτες για το «νέον έτος». Τον υπόλοιπο χρόνο; Απλά μας βομβαρδίζουν με ερωτήσεις, δελτία Τύπου και βαρυσήμαντες δηλώσεις.\n«Στο αρχείο και η υπόθεση της Κούνεβα Πρόεδρε;», ρωτώ τις προάλλες μεγαλοστέλεχος του ΠΑΣΟΚ.\n«Μεταξύ μας- μου λέει- δικοί μας είναι οι περισσότεροι που βγάλανε άδειες καθαρισμού τα τελευταία χρόνια»… Ο Μιχάλης Χρυσοχοΐδης, που ξαναπήγε στο Δημόσιας Τάξης δήλωσε ότι «είναι ζήτημα τιμής για την «ΕΛΑΣ» να βρει τους δράστες.\n«Δεν βαριέσαι», σου λέει «πάει πολύ η Δημοκρατία μας να εξαρτάται από την τύχη μιας Βουλγάρας»… Ε, κι ο Χρυσοχοΐδης τώρα απειλεί από άλλο πόστο, ότι θα πατάξει τα καρτέλ στην αγορά. Γιατί όχι; Λεφτά υπάρχουνε! Στις τσέπες τους…\nΤο τέλος της διαφθοράς…\nΨηφίστηκε στη Βουλή ο νόμος που επιβάλλει ονομαστικά κουπόνια, με ΑΦΜ και αριθμό δελτίου ταυτότητας στη χρηματοδότηση των κομμάτων.\nΑπό τα θέρετρα της Γερμανίας, ο φυγόδικος Μιχάλης Χριστοφοράκος, γνέφει ειρωνικά στο δικομματικό πολιτικό σύστημα της χώρας υπενθυμίζοντας ότι αν είναι να λαδωθείς, δεν χρειάζεσαι διάτρητες φορολογικές αποδείξεις.\n«Σαράντα σβέρκοι βοδινοί/ με λιγδωμένες μπούκλες…», που έγραψε ο Κ. Βάρναλης. Πού να φτάσει ως εκεί να μπει το μαχαίρι. Θα σκοντάψει στις δίπλες του λίπους…


άλογα στην εξοχή, πινακας ζωγραφικής σε καμβα\nΠαραλαβή στο χώρο σας. Πίνακες ζωγραφικής για το σαλόνι ή την κρεβατοκάμαρά σας σε προσιτές τιμές. Κλασσικα εργα τεχνης. Σας προτείνουμε το καλύτερο για τον χώρο σας. Πινακες σε καμβα. Ψηφιακή εκτύπωση υψηλής ποιότητας. Η πλούσια θεματολογία σε πίνακες, κάνει την Artivity να ξεχωρίζει, καθώς σίγουρα μέσα από το ηλεκτρονικό μας κατάστημα θα βρείτε τον πίνακα που ταιριάζει στον δικό σας χώρο.


Το «Κάψε Το Σενάριο Reloaded» έρχεται στην Πάτρα - Χάρης Μεταλλίδης\nΜε πάνω από 800 παραστάσεις στο ενεργητικό τους, διαδικτυακά specials και sold out περιοδείες, ο Λάμπρος Φισφής, ο Δημήτρης Μακαλιάς και ο Ζήσης Ρούμπος έρχονται στην Πάτρα με το «Κάψε Το Σενάριο Reloaded», ένα αυτοσχεδιαστικό comedy show με καταιγιστικό ρυθμό, καμένο χιούμορ και ό,τι άλλο αποφασίσετε εσείς.\n«Είστε 1 χρόνο σε lockdown και σας λείψανε οι καλές θεατρικές παραστάσεις; Και εμάς! Να πάτε να δείτε καμία. Πάμε τώρα να σας πούμε για την δική μας παράσταση που δεν είναι μία από αυτές. Οραματιστείτε μια παράσταση με ακριβά κουστούμια, πλούσια σκηνικά και σενάριο που τα σπάει. Τώρα, ξεχάστε τα όλα αυτά και ελάτε να δείτε μια παράσταση που δεν έχει τίποτα από αυτά. Μια παράσταση που οι κωμικοί ανεβαίνουν στη σκηνή και υπακούν τις εντολές του κοινού, δημιουργώντας από το μηδέν μια παράσταση χωρίς σενάριο, χωρίς πρόβες και πολλές φορές χωρίς ποιότητα. Μια παράσταση κωμικού αυτοσχεδιασμού όπου επιτέλους εσύ, ο θεατής, έχεις τη δύναμη να αποφασίσεις τα πάντα»\nΕτοιμαστείτε για την πιο αστεία βραδιά της ζωής σας. Αν όχι για την πιο αστεία, σίγουρα για την πιο βραδιά. Την Παρασκευή 18 Ιουνίου στο Royal Theater στην Πάτρα.\nΛάμπρος Φισφής, Δημήτρης Μακαλιάς & Ζήσης Ρούμπος – «Κάψε Το Σενάριο Reloaded»\nΤόπος: Royal Theater, Ακτή Δυμαίων 51, Πάτρα\nThe post Το «Κάψε Το Σενάριο Reloaded» έρχεται στην Πάτρα first appeared on Τέταρτο.


επιστολή: Λέπρα (1)\nΟ αναγνώστης αυτής της μελέτης θα πρέπει να διαβάσει με προσοχή το κεφάλαιο ιγ και ιδ του Λευιτικού βιβλίου. Ακόμα θα πρέπει να έχει τη Γραφή συνέχεια κοντά του για να μπορεί να παρακολουθεί τα λόγια του Θεού στο θέμα που θα εξετάσουμε! Μπορεί κανείς εύκολα να αντιπαραβάλει την τότε συναγωγή με την εκκλησία του Θεού σήμερα και να βγάλει τα συμπεράσματά του.\nΑπ’ όλες τις υπηρεσίες, που σύμφωνα με το Νόμο του Μωυσή, είχε να εκτελέσει ο ιερέας, καμιά δεν απαιτούσε περισσότερη προσοχή, υπομονή και προσήλωση στις οδηγίες του Θεού όσο αυτή σχετικά με τη λέπρα.\nΟ ιερέας έπρεπε να είναι άγρυπνος για δύο πράγματα, την καθαρότητα της συναγωγής αλλά και τη χάρη με την οποία θα μπορούσε να δεχτεί οποιοδήποτε αποκομμένο μέλος, εκτός αν υπήρχε κάποιος συγκεκριμένος λόγος. Η αγιότητα του Θεού δεν επέτρεπε σ’ αυτόν που έπρεπε να είναι αποκομμένος να παραμένει μέσα στη συναγωγή. Απ’ την άλλη μεριά, η χάρις του Θεού δεν ήθελε να παραμένει έξω απ’ τη συναγωγή αυτός που η θέση του ήταν μέσα σ’ αυτή. Γι’ αυτό ο ιερέας είχε ανάγκη από μεγάλη αγρύπνια, ηρεμία, σοφία, υπομονή, τρυφερότητα και μεγάλη πείρα. Μερικά πράγματα μπορεί να φαινόταν ασήμαντα ενώ στην πραγματικότητα ήταν πολύ σοβαρά και άλλα μπορεί να μοιάζανε με λέπρα ενώ δεν ήταν. Χρειαζόταν λοιπόν μεγάλη προσοχή και ψυχραιμία. Μια βεβιασμένη κρίση, ένα βιαστικό συμπέρασμα, μπορούσε να έχει σοβαρές συνέπειες στη συναγωγή ή σε κάποιο μέλος της.\nΑυτός είναι ο λόγος που βλέπουμε να επαναλαμβάνονται οι εκφράσεις: “Ο ιερεύς θέλει θεωρήσει”, “θέλει κλείσει ο ιερεύς τον έχοντα την πληγήν επτά ημέρας και θέλει θεωρήσει αυτόν ο ιερεύς εκ δευτέρου την εβδόμην ημέραν”.\nΣε καμιά περίπτωση δεν έπρεπε να κρίνει ή ν’ αποφασίσει βιαστικά ή να σχηματίσει γνώμη από λόγια τρίτων. Η προσωπική εξέταση, η ιερατική διάκριση, η ήρεμη σκέψη, η αυστηρή προσήλωση στο γραπτό λόγο, χρειαζόταν στον ιερέα, αν ήθελε να έχει σωστή κρίση σε κάθε περίπτωση. Δεν έπρεπε σε καμία περίπτωση να παρασύρεται από δικές του σκέψεις, από τα συναισθήματά του ή από τη σοφία του.\nΟ λόγος του Θεού του έδινε άφθονες οδηγίες, αρκεί να υποτασσόταν σ’ αυτές. Κάθε λεπτομέρεια, κάθε χαρακτηριστικό γνώρισμα είχε προβλεφθεί, ώστε ο ιερέας δεν είχε να κάνει τίποτε άλλο από το να γνωρίζει καλά το Λόγο του Θεού και να συμμορφώνεται με αυτόν σε όλα τα σημεία κι έτσι ν’ αποφεύγει τα σφάλματα.\nΘα εξετάσουμε τις περιπτώσεις που λέπρα εμφανιζόταν σ’ ένα άτομο, σ’ ένα ρούχο και σ’ ένα σπίτι.\nΛέπρα σ’ ένα άτομο.\nΑπό φυσική άποψη, δεν υπήρχε τίποτα πιο απαίσιο απ’ αυτή την αρρώστια κι ακριβώς επειδή ήταν ανίατος απ’ τη μεριά του ανθρώπου, μας δίνει μια πολύ ζωηρή εικόνα της αμαρτίας. Έχουμε εδώ ένα θαυμαστό μάθημα, ότι μια τόσο φρικτή και ταπεινωτική ασθένεια χρησιμοποιείται για να εικονίσει το ηθικό κακό, είτε σ’ ένα μέλος της εκκλησίας του Θεού, είτε σ’ αυτή την ίδια την εκκλησία.\nΠρώτα απ’ όλα, η λέπρα σ’ ένα άτομο ή το κακό που μπορεί να φανερωθεί σ’ ένα μέλος της εκκλησίας, είναι μια πολύ σοβαρή και σπουδαία υπόθεση. Χρειάζεται αγρύπνια και μέριμνα απ’ τη μεριά εκείνων που θέλουν το καλό των ψυχών και τη δόξα του Θεού η οποία σχετίζεται με την καλή κατάσταση και την καθαρότητα της εκκλησίας Του σαν σώμα, αλλά και του κάθε μέλους χωριστά.\nΕίναι καλό να παρατηρήσουμε εδώ, ότι ενώ η λέπρα και ο τρόπος καθαρισμού της εφαρμόζεται γενικά σε κάθε αμαρτωλό, ωστόσο, στο κεφάλαιο αυτό που εξετάζουμε, έχει να κάνει μ’ αυτούς που είναι ο αναγνωρισμένος λαός του Θεού. Το άτομο που βλέπουμε εδώ να υποτάσσεται στην εξέταση του ιερέα είναι μέλος της συναγωγής του Θεού. Είναι καλό να καταλάβουμε ότι η εκκλησία του Θεού πρέπει να φυλαχτεί καθαρή, επειδή είναι το κατοικητήριό Του. Κανείς λεπρός δεν μπορεί να παραμένει στον ιερό χώρο της κατοικίας του Κυρίου.\nΣυνιστάται λοιπόν στον ιερέα πολύ προσοχή, μήπως κάτι που δεν ήταν λέπρα θεωρηθεί σαν τέτοιο, ή κάτι που ήταν πραγματικά λέπρα παραβλεφθεί. Πολλές παθήσεις μπορούσαν να εκδηλωθούν “εις το δέρμα” - τον τόπο της εξωτερίκευσης - σαν πληγή λέπρας, που μετά από προσεκτική εξέταση του ιερέα αποδεικνυόταν ότι δεν ήταν παρά κάτι επιφανειακό. Μπορούσε για παράδειγμα να εμφανιστεί ένα εξάνθημα στο δέρμα που απαιτούσε τη φροντίδα αυτού που υπηρετούσε το Θεό, αλλά δεν ήταν απαραίτητα κάποια μόλυνση. Απ’ την άλλη μεριά, μπορεί κάτι που φαινόταν σαν επιφανειακό εξάνθημα να ήταν κάτι βαθύτερο στο δέρμα που έβλαπτε τα συστατικά του σώματος (ιγ:2-11). Αμέλεια ή παράλειψη μπορούσε να έχει καταστρεπτικά αποτελέσματα. Μπορούσε να μολυνθεί ολόκληρη η συναγωγή απ’ την παρουσία λεπρού ή να αποβληθεί ένα πραγματικό μέλος του Ισραήλ του Θεού για κάποια επιφανειακή αδυναμία.\nΣ’ όλα αυτά, υπάρχει πλούσια διδασκαλία για το λαό του Θεού. Υπάρχει διαφορά μεταξύ των προσωπικών αδυναμιών, των σφαλμάτων, των ατελειών της συμπεριφοράς και της δραστηριότητας της αμαρτίας στα μέλη της εκκλησίας. Δεν υπάρχει αμφιβολία ότι πρέπει ν’ αγρυπνούμε για τις αδυναμίες μας γιατί αν δεν προσέχουμε κι αν δεν τις κρίνουμε, μπορεί να γίνουν πηγή μεγαλύτερου κακού (ιγ:14-28). Δεν πρέπει να είμαστε καθόλου επιεικείς για τις προσωπικές μας αδυναμίες, αν και πρέπει να είμαστε επιεικείς για τις αδυναμίες των άλλων. Υπάρχουν πάρα πολλά πράγματα που δεν είναι αμαρτωλά και όμως μπορούν να γίνουν αιτία αμαρτίας αν δεν προσέχουμε. Δεν πρόκειται μόνο γι’ αυτά που κατά την προσωπική μας γνώμη μπορεί να ονομαστούν κηλίδες, σφάλματα ή προσωπικές αδυναμίες, αλλά ακόμη και για κάποια πράγματα μου η καρδιά μας είναι διατεθειμένη να καυχηθεί. Κάποιοι αστεϊσμοί, ένα ζωηρό πνεύμα, ο θυμός, μπορούν να γίνουν πηγή και κέντρο μόλυνσης. Καθένας μας έχει κάτι απ’ το οποίο πρέπει να προφυλαχτεί, κάτι για το οποίο πρέπει συνέχεια να αγρυπνεί σαν τον φρουρό στη σκοπιά του.\nΘα δούμε τώρα τί κάνανε σε κάθε περίπτωση που εμφανιζόταν λέπρα. Ο Θεός του Ισραήλ μπορούσε να υποφέρει τις αδυναμίες, τις κηλίδες και τα σφάλματα, αλλά απ’ τη στιγμή που κάποια περίπτωση ξεπερνούσε τα όρια και γινόταν μόλυσμα, άσχετα με το μέρος του σώματος που βρισκόταν (κεφάλι, κοιλιά, πόδι, χέρι), αυτή δεν μπορούσε να είναι ανεκτή στην άγια συναγωγή (ιγ:45-46). Αυτή ήταν η κατάσταση του λεπρού, η ασχολία του, η θέση του. Με σχισμένα τα ρούχα, γυμνό κεφάλι φώναζε: Ακάθαρτος, Ακάθαρτος! και έμενε έξω του στρατοπέδου στη μοναξιά της απέραντης ερήμου. “Μόνος θέλει κατοικήσει”. Τον θεωρούσαν ανάξιο της κοινωνίας και της συναναστροφής των αδελφών του. Ήταν αποκλεισμένος απ’ το μόνο τόπο σ’ ολόκληρο τον κόσμο όπου ήταν η παρουσία του Θεού.\nΑναγνώστη, δες στο πρόσωπο του φτωχού και έρημου λεπρού, αυτόν στον οποίο η αμαρτία εργάζεται, γιατί ακριβώς αυτή είναι η σημασία εδώ. Δεν πρόκειται, όπως θα δούμε σε λίγο, για ένα χαμένο, ένοχο, καταδικασμένο αμαρτωλό του οποίου η αμαρτία και η αθλιότητα έχουν εξολοκλήρου αποκαλυφθεί και ο οποίος κατά συνέπεια είναι ένα αντικείμενο έκφρασης της αγάπης του Θεού στο πρόσωπο του Ιησού Χριστού. Όχι, στον αποχωρισμένο λεπρό βλέπουμε τον άνθρωπο στον οποίο η αμαρτία ενεργεί αποτελεσματικά, υπάρχει η ενέργεια του κακού. Αυτό είναι που μολύνει και αποκλείει την απόλαυση της παρουσίας του Θεού και την κοινωνία των αγίων. Η εκκλησία είναι ο χώρος που θα δεχτεί τον κάθε αμαρτωλό, όσο μεγάλη κι αν είναι η αμαρτία του, απ’ τη στιγμή που θα την αναγνωρίσει και θα μετανοήσει. Είναι όμως ο ίδιος χώρος που θα αποβάλει αυτόν που ενεργεί έτσι ώστε να γίνεται επικίνδυνος για τους υπόλοιπους.\n“Μόνος θέλει κατοικεί, έξω του στρατοπέδου θέλει είσθαι η κατοικία αυτού”. Μέχρι πότε; “Πάσας τας ημέρας καθ’ ας η πληγή θέλει είσθαι εν αυτώ”. Η ενέργεια της αμαρτίας είναι αυτή που θανατώνει. Μπορεί να υπάρχει το εξωτερικό φαινόμενο, οι τύποι, η ψυχρή ομολογία, αλλά δεν είναι δυνατόν να υπάρχει κοινωνία απ’ τη στιγμή που η ενέργεια του κακού παραμένει. Δεν έχει σημασία ο χαρακτήρας η πόσο μεγάλο είναι το κακό. Αφού εξακολουθεί να ενεργεί, εμποδίζει την κοινωνία, την διακόπτει μέχρι καιρού. Μόνο όταν εμφανιστεί σαν εξάνθημα, όταν έρχεται στην επιφάνεια, όταν αποκαλύπτεται εξολοκλήρου, μπορεί να πολεμηθεί και ν’ αφαιρεθεί τελείως με τη χάρη του Θεού και το αίμα του Αρνίου.\nΕρχόμαστε τώρα σ’ ένα απ’ τα πιο ενδιαφέροντα σημεία της λέπρας, σ’ ένα σημείο που μπορεί να φανεί τελείως παράξενο σ’ όλους, εκτός απ’ αυτούς που καταλαβαίνουν πώς ενεργεί ο Θεός προς τους αμαρτωλούς (ιγ:12-13).\nΑπ’ τη στιγμή που ένας αμαρτωλός σταθεί σωστά μπροστά στο Θεό, ολόκληρο το θέμα της αμαρτίας είναι τακτοποιημένο. Μόλις ο πραγματικός του χαρακτήρας αναγνωριστεί και εξωτερικευτεί πλήρως, δεν υπάρχει πια δυσκολία. Μπορεί να χρειαστεί να περάσει οδυνηρές καταστάσεις πριν φτάσει εκεί - αποτέλεσμα της άρνησής του να πάρει τη σωστή θέση μπροστά στο Θεό - αλλά μόλις το κάνει, η δωρεάν χάρις του Θεού είναι έτοιμη να εκχυθεί πάνω του (Ψαλμ.λβ:3-4). Πόσο καιρό κράτησε αυτό; Τόσο όσο χρειαζόταν ώστε, ό,τι εργαζόταν υπόγεια, να βγει στην επιφάνεια (εδ.5).\nΕίναι πολύ ενδιαφέρον να παρατηρήσουμε τη συνέχεια της συμπεριφοράς του Θεού προς το λεπρό απ’ τη στιγμή που υπήρξαν κάποιες υπόνοιες εξαιτίας τοπικών συμπτωμάτων, μέχρι που η αρρώστια κάλυψε ολόκληρο τον άνθρωπο, απ’ το κεφάλι μέχρι τα πόδια. Δεν υπήρχε βιασύνη, ούτε αδιαφορία. Ο Θεός μπαίνει πάντοτε σε κρίση με βήματα αργά και μετρημένα, αλλά ενεργεί πάντοτε σύμφωνα με τα δικαιώματα της φύσης Του. Μπορεί να εξετάζει την κατάσταση με υπομονή, μπορεί να περιμένει “επτά ημέρας”, ώστε αν φανερωθεί κι η ελάχιστη μεταβολή στα συμπτώματα να περιμένει “άλλας επτά ημέρας”, αλλά απ’ τη στιγμή που αποδειχτεί απόλυτα η ενέργεια της λέπρας, δεν μπορεί να υπάρξει επιείκεια: “Έξω του στρατοπέδου θέλει είσθαι η κατοικία αυτού”. Μέχρι πότε; Μέχρι η ασθένεια φανερωθεί εξολοκλήρου. “Εάν η λέπρα εσκέπασεν όλην την σάρκαν αυτού, θέλει κρίνει καθαρόν τον έχοντα την πληγήν”. Αυτό είναι το πιο πολύτιμο και ενδιαφέρον σημείο. Και η ελάχιστη κηλίδα λέπρας ήταν αφόρητη στα μάτια του Θεού, ωστόσο, όταν ολόκληρος ο άνθρωπος είχε γεμίσει απ’ αυτή, απ’ το κεφάλι μέχρι τα πόδια, διακηρυσσόταν καθαρός, ήταν πλέον αντικείμενο κατάλληλο για τη χάρη και το αίμα του εξιλασμού.\nΈτσι συμβαίνει πάντοτε με τον αμαρτωλό. Του Θεού “οι οφθαλμοί είναι καθαρώτεροι παρά ώστε να βλέπωσι τα πονηρά, και δεν δύναται να επιβλέπη εις την ανομίαν” (Αβακ.α:13), ωστόσο απ’ τη στιγμή που ένας αμαρτωλός παίρνει τη σωστή θέση μπροστά στο Θεό, σαν τελείως χαμένος, ένοχος, μολυσμένος, σαν να μην έχει τίποτα που θα μπορούσε να ευαρεστηθεί ο άγιος Θεός, σαν ένα όν τόσο κακό που να μην μπορούσε να είναι χειρότερο, ολόκληρο το ζήτημα είναι αμέσως, τελείως, κατά θαυμαστό ουράνιο τρόπο, λυμένο. Η χάρις του Θεού έχει να κάνει με τους αμαρτωλούς κι όταν εγώ αναγνωρίζω τον εαυτό μου σαν ένα τέτοιο, τον αναγνωρίζω σαν ένα απ’ αυτούς που ήρθε να σώσει ο Χριστός. Όσο πιο καθαρά μου αποδείξει κάποιος ότι είμαι αμαρτωλός, τόσο πιο καθαρά θα αποκαταστήσει τα δικαιώματά μου στην αγάπη του Θεού στο πρόσωπο του Ιησού Χριστού (Α’ Πετρ.γ:18 & Εκκλ.ζ:20). Αφού λοιπόν ο Χριστός πέθανε για μένα, έχω το ευλογημένο προνόμιο να μπορώ ν’ απολαύσω τους καρπούς της θυσίας Του. Αυτό είναι φανερό, όσο μπορούσε να γίνει και δεν απαιτεί καμιά δική μου προσπάθεια. Δεν μου ζητιέται να είμαι τίποτε άλλο παρά αυτό που είμαι. Δεν χρειάζεται να αισθανθώ, να έχω κάποια πείρα ή να καταλάβω κάτι. Ο λόγος του Θεού με βεβαιώνει ότι ο Χριστός πέθανε για μένα, ακριβώς έτσι όπως είμαι κι όχι μόνο Αυτός έπαθε για τις δικές μου αμαρτίες, αλλά κατάργησε την αμαρτία. Κατάργησε αυτό το σύστημα μέσα στο οποίο ήμουν εξαιτίας του πρώτου Αδάμ και με έβαλε σε μια καινούρια θέση ώστε να έχω κοινωνία με τον Ίδιο. Έτσι, στέκομαι μπροστά στο Θεό ελευθερωμένος από κάθε καταλογισμό αμαρτίας και φόβο κρίσης.\nΕτικέτες αμαρτία, εκκλησία, λέπρα, συναγωγή


Τέσσερις σπουδαίες αναμετρήσεις σήμερα στη Super League (Ζωντανή μετάδοση από το Ράδιο Ελασσόνα 88.4) - Ραδιο Ελασσόνα 88.4\nHome / 884 / ΑΕΛ / Αθλητικά / Τέσσερις σπουδαίες αναμετρήσεις σήμερα στη Super League (Ζωντανή μετάδοση από το Ράδιο Ελασσόνα 88.4)\nΤέσσερις σπουδαίες αναμετρήσεις σήμερα στη Super League (Ζωντανή μετάδοση από το Ράδιο Ελασσόνα 88.4)\n12/09/2018 01:03:00 μ.μ.\nΤέσσερις σπουδαίες αναμετρήσεις έχει στο πρόγραμμα της, η 13η αγωνιστική της Super League για σήμερα, Κυριακή (09/12).\nΧθες, Σάββατο (08/12) στο ματς που άνοιξε την «αυλαία» της αγωνιστικής, ο Αστέρας Τρίπολης επικράτησε με 1-0 του ΠΑΣ Γιάννινα χάρη σε γκολ του Φερνάντεζ στις καθυστερήσεις και διεύρυνε το αήττητο σερί του στους τέσσερις αγώνες. Η ΑΕΚ πήρε την δεύτερη συνεχόμενη νίκη της στο γήπεδο της, απέναντι στην Λαμία την οποία νίκησε με 2-0. Ο Πόνσε άνοιξε το σκορ στο 13' και «έδιωξε» το άγχος για τον Ουζουνίδη και στο δεύτερο μέρος ο Αναστασιάδης με αυτογκόλ ουσιαστικά τελείωσε το ματς από το 47'.\nΣήμερα, ο Ολυμπιακός πηγαίνει στην Ξάνθη για να αντιμετωπίσει την τοπική ομάδα, ο Παναθηναϊκός βρίσκεται στην Κρήτη όπου θα παίξει κόντρα στον ΟΦΗ. Σπουδαίο παιχνίδι στο Περιστέρι με τον Ατρόμητο να υποδέχεται τον Άρη και στην Θεσσαλονίκη, ο ΠΑΟΚ αγωνίζεται εντός έδρας απέναντι στην ΑΕΛ.\nΟι «ερυθρόλευκοι» δείχνουν να πατάνε καλύτερα στον αγωνιστικό χώρο όσο περνάει ο καιρός. Στο πρωτάθλημα έχουν νικήσει τα 4 από τα τελευταία 5 ματς και έχουν παραχωρήσει μια ισοπαλία, ενώ στην Ευρώπη αγωνίζονται την Πέμπτη κόντρα στην Μίλαν στο Γ. Καραϊσκάκης στον πιο σημαντικό αγώνα της σεζόν μέχρι στιγμής. Η Ξάνθη από την άλλη φαίνεται να κάνει «κοιλιά» καθώς μετράει 3 σερί ήττες χωρίς μάλιστα να σκοράρει. Ο Ολυμπιακός έχει νικήσει τα 12/13 ματς κόντρα στις Ξάνθη σε όλες τις διοργανώσεις.\nΑπουσίες: Ο Ράσταβας δεν θα μπορεί να χρησιμοποιήσει τους Φασίδη και Ντε Λούκας ενώ για τον Ολυμπιακό είναι λίγο πιο περίπλοκα τα πράγματα. Ο Μαρτίνς άφησε εκτός αποστολής τους Τσιμίκας, Μεριά, Φετφατζίδη και Τουρέ. Αμφίβολη είναι η συμμετοχή τόσο του Λάζαρου όσο και του Ποντένσε μιας και υπάρχει και το Ευρωπαϊκό παιχνίδι την ερχόμενη Πέμπτη (13/12).\nΟ ΟΦΗ έχει στον απολογισμό του μόλις δύο ισοπαλίες στους τελευταίους τέσσερις αγώνες του με αποτέλεσμα να βρίσκεται στην 14η θέση με 8 βαθμούς. Ο Παναθηναϊκός ισοφάρισε στο 90' στο Κλ. Βικελίδης και πήρε το «Χ» από τον Άρη. Στο Κύπελλο, το ίδιο σκηνικό, όμως αυτήν την φορά απέναντι σε μια ερασιτεχνική ομάδα, την Ιεράπετρα (2-2). Μόλις μία νίκη στα τελευταία πέντε εντός πρωταθλήματος για την ομάδα του Δώνη.\nΑπουσίες: Ο Νίκος Παπαδόπουλος θα παρατάξει την ομάδα του χωρίς τους απόντες Αραβίδη και Μπολάκη. Ο Δώνης θα στερηθεί τις υπηρεσίες των Γιόχανσον, Μουνιέ και Κουλιμπαλί.\nΜετά την ήττα από τον Ολυμπιακό στο Περιστέρι ήρθε και η ισοπαλία στην Σμύρνη απέναντι στον Απόλλωνα. Ο Κάναντι βλέπει την ομάδα του να «ρίχνει» ρυθμούς και σήμερα απέναντι στον Άρη του Σάββα Παντελίδη θέλει να επιστρέψει στα θετικά αποτελέσματα. Η προϊστορία ανάμεσα στον Ατρόμητο και τον Άρη δείχνει απόλυτη ισορροπία καθώς μετρούν από 4 νίκες εκατέρωθεν και έχουν λήξει ισόπαλοι άλλες 4 φορές στις τελευταίες 12 αναμετρήσεις τους. Ο Άρης έχασε κυριολεκτικά την νίκη στο 90' και όταν ο Παναθηναϊκός ισοφάρισε σε 1-1 με πέναλτι.\nΑπουσίες: Χωρίς του Ουγκράι και Μανούσο θα αγωνιστεί ο Ατρόμητος, ενώ ο Άρης δίχως τους Ντιγκινί, Μαρτίνεζ, Σόουζα και Ναζλίδη.\nΟ ΠΑΟΚ πήρε μια ακόμη αγχωτική νίκη στο πρωτάθλημα, αυτήν την φορά απέναντι στην Λαμία όπου επικράτησε με 1-0 και τον κράτησε στην κορυφή στο +6 από τον Ολυμπιακό. Δίνει τελικό την Πέμπτη (13/12) απέναντι στην Μπάτε Μπόρισοφ όπου με νίκη περνάει στην επόμενη φάση. Η ΑΕΛ από την άλλη πήρε τεράστια νίκη με 4-2 επί του Πανιωνίου στην Λάρισα. Δείχνει να ανεβαίνει, έχει μόλις μία ήττα στα τελευταία 5 παιχνίδια της εντός πρωταθλήματος.\nΑπουσίες: Ο Λουτσέσκου δεν θα έχει στην διάθεση του τον Πέλκα και τον Κάνιας ενώ αμφίβολη κρίνεται και η συμμετοχή του Πασχαλάκη. Για την ΑΕΛ , δεν θα αγωνιστούν οι Κόεφ, Μόρσι, Μόρας και επίσης οι μόνιμα εκτός Κάσσος, Τριποτσέρης και Μπέρτος.\nΣυντονιστείτε στο Ράδιο Ελασσόνα 88.4, τον αποκλειστικό συνεργάτη του ΣΠΟΡ FM 94.6 για τη Λάρισα και ακούστε σε ζωντανή μετάδοση τα παιχνίδια της σημερινής ημέρας.\nΑστέρας Τρίπολης - ΠΑΣ Γιάννινα 1-0\nΞάνθη - Ολυμπιακός (15.30 - Ράδιο Ελασσόνα 88.4)\nΟΦΗ - Παναθηναϊκός (17.15 - Ράδιο Ελασσόνα 88.4)\nΑτρόμητος - Άρης (19.00 - Ράδιο Ελασσόνα 88.4)\nΠΑΟΚ - ΑΕΛ (19.30 - Ράδιο Ελασσόνα 88.4)\nΠαναιτωλικός - Απόλλων Σμύρνης (19.00)\nΠανιώνιος - Λεβαδειακός (19.30)\n1. ΠΑΟΚ 32*\n3. Ατρόμητος 25\n4. ΑΕΚ 23*\n5. Παναθηναϊκός 19*\n7. Ξάνθη 18\n8. Πανιώνιος 17\n12. ΠΑΣ Γιάννινα 11\n13. Λαμία 11\n14. ΟΦΗ 8\n15. Λεβαδειακός 7\n*Ο Παναθηναϊκός ξεκίνησε το πρωτάθλημα με -6 βαθμούς, ο ΠΑΟΚ με -2 και από την ΑΕΚ αφαιρέθηκαν 3 βαθμοί.\nΠΑΣ Γιάννινα - Πανιώνιος (17.15)\nΆρης - Παναιτωλικός (19.00)\nΑπόλλων Σμύρνης - Ξάνθη (16.00)\nΑΕΛ - ΑΕΚ (17.15)\nΠαναθηναϊκός - Ατρόμητος (19.00)\nΟλυμπιακός - Λαμία (19.30)\nΛεβαδειακός - ΠΑΟΚ (19.30)


Στο Φώς του Φεγγαριού και στην Σκιά του Ηλιου: ΚΑΛΗ ΠΡΩΤΟΧΡΟΝΙΑ\nsteven 30 Δεκεμβρίου, 2012 23:52\nΠΡΟΣ ΟΛΟΥΣ: ΟΠΟΙΟΣ ΕΧΕΙ FACEBOOK, ΑΣ ΜΠΕΙ ΝΑ ΔΕΙ ΤΟΝ ΓΙΟ ΜΟΥ ΜΕ ΤΟΝ ΜΑΚΟ ΑΓΚΑΛΙΑ.\nΑΚΟΜΑ ΤΟΝ ΘΕΩΡΕΙ ΠΑΙΚΤΑΡΑ. ΄Πού να μιλήσω για Βιέρα ή Σαμπανάζοβιτς;\nsteven 31 Δεκεμβρίου, 2012 00:45\nΠΡΟΣ ΚΑΖΑΜΙΑ: Εσύ θα πληρώσεις ή θα πληρώσουν μόνο τα αφεντικά; Είσαι έμπρακτος Αεκζής ή απλά μπαίνεις όταν αρχίζουν τα δύσκολα και σου λένε τι να γράψεις; Έλα ρε θεμέλιε και κράτα και τον γιό σου, όπως κράτησες τον λαζαράκη. Ψηλά την κομούνα, βλάκα που γράφεις από λογαριασμούς που μέχρι και δημόσιοι υπάλληλοι σε βρίσκουν.\nΧρηστος Χοντζεας 31 Δεκεμβρίου, 2012 02:39\nθα πειστρεψουμε στην ΑΕΚ.\nΟρμωμενος και εγω απο την δικαιολογημενη αγανακτηση του bloger, θα πω αυτα.\nΕπαναλαμβανω: Μας "απειλησαν" οτι "εαν βγουμε απο το ευρω θα γυρισουμε στην 10ετια του '50" η "εαν δεν βγουμε απο το ευρω θα γυρισουμε στην 10ετια του '50";\nΠροσεξτε τωρα το πονηρο του πραγματος. Ειναι γυφτοι κουτοπονηροι:\nΓιατι μας απειλουν με "επανοδο" στο '50; Γιατι οχι ας πουμε σε καποια αλλη 10ετια; γιατι πολυ απλα,αυτη "βοελυει".\nΗ 10ετια του 40 ειχε πολεμο.Με τους εξω πρωτα και μετα ενδον.\nΔεν τους παιρνει να θυμισουν την αντισταση,ασε που φερνει και συνειρμους με τους τοτε Ναζι και τους σημερινους. Οπως και με τους συνεργατες αυτων.\nΗ δε επομενη απο το '50 10ετια, ειναι αυτη του '60. Η Δεκαετια. Η και γαμω τις 10ετιες. Οπου τα παντα ελαμψαν. Μουσικη,θεατρο λογοτεχνια, τεχνες κλπ. Και με εναν κοσμο που "ετρωγε σιδερα" και με λαχταρα για τα παντα. Δυσκολη οικονομικα,ναι,αλλα λιγο ειχε σημασια, αφου ηταν φουλ στις ευκαιριες και καθε μερα "γεννιοντουσαν" πραγματα.\nΕιναι αστειο λοιπον να πουν με υφος "εαν βγουμε απ'το ευρω,θα γυρισουμε στην 10ετια του '60..." Μιλαμε θα γελαγαν και οι πετρες.\nΜΑΚΑΡΙ θα ελεγαν ολοι. Ολυμπιανς ξανα. Σταυριδης και Φωτοπουλος στο θεατρο. Θεοδωρακης και Μανος να "κονταροχτυπιουνται" με συναυλιες. Μπουατ στην Πλακα. Αλληλεγγυη στις κοινες αυλες της Αθηνας για μοιρασμα των παντων και αγροτες που μαθαιναν νεα μεσα και νεες μεθοδους. Νεες τεχνολογιες στα αστικα κεντρα. Δουλεια φουλ,ανεργια ελαχιστη,ευκαιριες σωρο; Οχι ρε. Μιλαμε για την αστοχια σαν συγκριση και σαν "απειλη". Δεν μας κανει.\nΑν δε, παμε στην 10ετια του '70,εκει να δεις χρημα,δουλειες,ευημερια κλπ.\nΟυτε αυτη μας κανει λοιπον.\nΓια αυτην του '80 δεν μιλαμε, καθ'οτι θα ηταν δυσκολο να σε απειλησουν οτι θα γυρισεις εκει οπου σε ανελαβε ο προπατορας και μεγας αρχηγος της συμμοριας τους,ο Αντρεας. Θα ηταν αναντιστοιχο και μαλακια.\nΟποτε, τι μενει; Η 10ετια του 50. Η τρομερη δεκαετια. Αυτη που εσερνε πισω της πολεμο και εμφυλιο. Με τα παντα κατεστραμενα ΚΑΙ ΟΛΑ ΝΑ ΠΕΡΙΜΕΝΟΥΝ ΒΟΗΘΕΙΑ (ΚΑΛΗ ΩΡΑ) Ριμαδιο τα παντα,ανταρτοχιτες στα βουνα,τρεμαμενος κοσμος στα σπιτια,δουλειες ελαχιστες,το ψωμι δυσευρετο,ρευμα μονο σε πολεις-και οχι παντου,και πολλα αλλα.\nΕκει σε απειλουν λοιπον οτι θα πας, οι τουρκογυφτοι. Οχι σε καποια προηγουμενη η επομενη 10ετια. Εκει. Στην δυσκολη.\nΠαμε να δουμε λοιπον. Τελικα πηγαμε οντως στην τρισκαταρατη αυτη 10ετια,η "σωθηκαμε" και παραλιγο την γλυτωσαμε,οπως μας λενε αυτοι που δανειζονται στο ονομα μας για να μη πεινασουν ποτε;\nΧρηστος Χοντζεας 31 Δεκεμβρίου, 2012 02:42\nΑνεργια, που τα νουμερα της,πρεπει να γυρισουμε πισω,πολυ πισω,καπου στο '50 για να τα ξαναδουμε.Επεσαν μεσα. Προσορινα.\nΣυσιτια, μυριαδες κυριολεκτικα. Παντου,σε καθε δημο,σε καθε ενορια εχουν στηθει καζανια και στις ουρες αμετριτοι. Και εδω μεσα.\nΑνεκυψαν αρρωστιες, που ουτε στις λατρευτες παλιες δεκαετιες υπηρχαν. Πρεπει να παμε πολυ πισω....καπου στο μεσαιωνα. Εδω χρονικα,επεσαν πισω.\nΤα χρεη,ατομικα και σαν κρατος, ειναι ασυνορα περισσοτερα αναλογικα απο αυτα που υπηρχαν την δεκαετια του 50. Και εδω πηγαν πολυ πισω.\nΟι αυτοκτονιες ειναι στο φορτε,σε αριθμους που σε τιποτα δεν θυμιζουν καν χωρα βομβαρδισμενη. Ουτε οι Σκανδιναυικες χωρες,δεν εχουν τετοια νουμερα,που οι ανθρωποι αυτοκτονουν απο ανια και πολυ ταξη.\nΗ εγκληματικοτητα σημερα, απεχει πολυ απο αυτην της εποχης της "Στελλας". Αρα και εδω επεσαν εξω. Πηγαν πολυ πισω,ποιος ξερει που. Ισως στην εποχη του Νταβελη.\nΤα ορφαντροφια,τα ιδρυματα γενικα,δεν αντεχουν το βαρος των "μονιμων επισκεπτων". Το 50 δεν υπηρχαν τοσα. Τα παιδια ηταν λιγοτερα μεν,αλλα ηταν κυριως στα-εστω φτωχικα-σπιτια τους.\nΓια λαθρομεταναστευση δεν κουβεντιαζουμε,αφου αυτο εχει να συμβει απο την εποχη του συνωστισμου της Σμυρνης. (ναι ετσι εβλεπε το κατσικοκλεφτικο κρατος τους προσφυγες που συνερρεαν.Σαν μεταναστες Και μαλιστα λαθρο.)\nΓια εξωτερκη μεταναστευση,νομιζω οτι απεχουν και απο αυτον τον "στοχο". Ποσους ειχε διωξει με την -δοτη -πολιτικη του ο αφιλος Καραμανλης και οι λοιποι αγυρτες; 1.5 - 2 εκατομμυρια; Ποσοι εχουν φυγει τα τελευταια 3 χρονια; 300-400 χιλιαδες; Ε,εχουμε δρομο ακομα.\nΕλειμα - 7% και μαλιστα επι 5-6 συναπτα ετη δεν υπηρχε ουτε μεταπολεμικα.\nΣτους μισθους γινεται μια οντως σοβαρη δουλεια,να πιασουμε τα "στανταρς" της 10ετιας του 50. Σημερα ειμαστε στα επιπεδα του 80. Τι ειναι τρεις 10ετιες με τοσο γοργους ρυθμους;Τιποτα.\nΝα μη μιλησουμε για εμπορικα ισοζυγια και τετοια,γιατι εκει θα παμε στον Τρικουπη. Πεφτουμε πολυ εξω.\nΑρα λοιπον, σε ποια 10ετια του '50 θα γυρισουμε ρε αλητουπουστρακια της δεκαρας,ΑΦΟΥ ΟΥΤΕ ΕΚΕΙ ΔΕΝ ΕΙΣΤΕ ΑΞΙΟΙ ΝΑ ΜΑΣ ΠΑΤΕ;\nΓιώργης ο γαρατζέος 31 Δεκεμβρίου, 2012 17:42\nΠρος Χρήστο: Που θα βρει τα 4,2 ο γκοντό? μα από κει που βρήκε και τις 19 χέστρες...Στα 4 χρόνια που ήταν στο τιμόνι γίναν 80+ μεταγγραφές, τα χάλκινα βιβλία της ΠΑΕ ήταν...ξεχασμένα στο κελάρι του μαγαζιού με το σύγληνο και το κρασί, η empire πούλαγε αβέρτα μπλουζάκια ρίμπο και μπρελόκ this is aek και ο ΜΑΛΑΚΑΣ ΑΕΚτζής αγόραζε διαρκείας αβέρτα, βάζοντας στο μαγαζί δεκάδες εκατομμυρίων. Ε, κάποια θα γυρίσουν πίσω (ως "νέα επένδυση" των κινέζων, των υεμενέζων και των εγγλέζων συνεργατών του δημητρακίου). Από τα αφάγωτα που τζουρνέφτηκαν θα βάλει κάτι ψιλά για το ξεκάρφωμα. Μην ανησυχείς, μέσα δε μπαίνει. Και δεν θα του τη μπέσει κανείς εισαγγελέας, και ηρως θα ξαναγίνει (με ευλογία του καισαρόπαπα) και θα γίνει ΠΑΛΙ η ΠΑΕ ένα ωραίο πληντύριο (ή μάλλον κολυμπήθρα του σιλωάμ) για τα εκατομμύρια ευρώ που εξανίστηκαν με το νέο "πείραμα της Φιλαδέλφιας". Αμ...οι γιάνκηδες εξαφάνιζαν καράβια και το παρεάκι των αμετόχων μπικικίνια. Όπως μπορεί ο καθείς...\nΑνώνυμος 01 Ιανουαρίου, 2013 01:20\nΚαλή χρονιά Στήβεν.\nΑνώνυμος 01 Ιανουαρίου, 2013 11:41\nελπίζω το 13 να μην φέρει γούρι κτλ μονο στους βάζελους αλλα σε ολους μας γιατί αλλιώς δεν θα αντεξω μέχρι το 21\nΧρηστος Χοντζεας 01 Ιανουαρίου, 2013 12:53\nΤελικα,αντι για το τελος του κοσμου,ηρθε το τελος του χρονου.\nΚαλη "νεα" χρονια.


Βλασσόπουλος: «Οι παίκτες να μην φοβούνται να σουτάρουν» - maksports.gr\nΗ Εθνική Εφήβων «γύρισε» ένα παιχνίδι που φαινόταν ως και χαμένο κάποιες στιγμές και τελικά κατάφερε να φύγει νικήτρια από το παρκέ με το 85-83 επί της Εσθονίας στο Τελ Αβίβ, στην πρεμιέρα του European Challenger. Ο ομοσπονδιακός προπονητής, Γιώργος Βλασσόπουλος τόνισε: «Αυτά τα παιχνίδια είναι παιχνίδια από τα οποία μπορούν να πάρουν πολύτιμες εμπειρίες τα παιδιά. Και όπως πήγε το συγκεκριμένο παιχνίδι ήταν τεράστια εμπειρία για όλα. Δεν σταματήσαμε να παλεύουμε για 45 λεπτά, είχαμε κακές και καλές επιλογές και στην επίθεση και στην άμυνα, μείναμε να παλεύουμε με εννέα παίκτες, αφού δύο παίκτες (Οικονομόπουλος, Ευσταθιάδης) λόγω του πρωτοκόλλου υγείας εδώ στο Ισραήλ δεν πήραν το οκ να αγωνιστούν, παρά τα αρνητικά τεστ και ο Δήμου τραυματίστηκε στη διάρκεια του αγώνα όταν έπεσε στο παρκέ, στην προσπάθειά του να κόψει ένα σουτ. Κι έχουμε και την απουσία του Λευτέρη Μαντζούκα, ο οποίος εξαιτίας τραυματισμού δεν ακολούθησε την αποστολή».\nΗ ελληνική ομάδα «γύρισε» το παιχνίδι και τελικά νίκησε με όπλο την άμυνα, αλλά και τα σουτ τριών πόντων. Συνολικά μέτρησε 16/35 (45.71%) με τους παίκτες να δείχνουν να μην φοβούνται να πάρουν αυτά τα μακρινά σουτ: «Είναι μια τακτική που έχουμε εδώ και χρόνια. Δεν απαγορεύουμε στα παιδιά να σουτάρουν. Φτάνουμε να λέμε πως δεν έχουμε σουτέρ, αλλά είναι κάτι που πρέπει να γίνει από τις μικρές εθνικές, από τις μικρές ηλικίες. Οι παίκτες να μην φοβούνται να σουτάρουν. Είναι ένα τουρνουά αυτό εδώ που επιτρέπει αυτό, επιτρέπει τα παιδιά να αποκτήσουν εμπειρία, ικανότητα, αυτοπεποίθηση και να βγάλουμε σουτέρ από αυτή τη διαδικασία, γιατί όχι, και για την Εθνική Ανδρών».\nΗ συνέχεια αναμένεται δύσκολη για την ελληνική ομάδα. Σε λιγότερο από 24 ώρες αντιμετωπίζει τη Λιθουανία. Αυτό που ελπίζει κατά κύριο λόγο ο Βλασσόπουλος είναι ένα: «Θέλουμε να μάθουμε πως όλα είναι οκ με τα δύο παιδιά που έλειπαν σήμερα. Να πάρουμε ένα ακόμη αρνητικό τεστ που απαιτεί το Ισραήλ και να αγωνιστούν. Και θέλουμε να δούμε και τον Δήμου να είναι καλά. Το παιχνίδι αναμένεται πιο δύσκολο σίγουρο, αλλά εμείς θέλουμε να μπούμε στο παρκέ έτοιμοι για να αποκτήσουμε κι άλλες εμπειρίες που θα είναι σημαντικές για τα παιδιά».\nΕτικετες αρθρωνEuropean ChallengerΓιώργος ΒλασσόπουλοςΕΘΝΙΚΗ ΕΦΗΒΩΝΕσθονία\nΤο πρόγραμμα των ημιτελικών του μπάσκετ Ανδρών στους Ολυμπιακούς Αγώνες


Ένας σκύλος οδηγός στην Αθήνα: Η Μέη μας αφηγείται | Πολιτισμός\nΈνας σκύλος οδηγός στην Αθήνα: Η Μέη μας αφηγείται\n14 Μαρτίου 2021 , Από: Ντέμη Ρούσσα\nΓεια σας, ονομάζομαι Μέη. Είμαι λαμπραντόρ και σκύλος οδηγός. Όχι δεν οδηγώ αυτοκίνητα, ούτε λεωφορεία. Συνήθως τα αποφεύγω γιατί προσπαθούν, άθελά τους, να με πατήσουν. Οδηγώ ανθρώπους που δε βλέπουν και κουράστηκα πολύ να το μάθω, αλλά το έκανα με όλη μου την καρδιά. Αυτή είναι η ιστορία μου.\nΓια περίπου ενάμιση χρόνο εκπαιδεύτηκα από το δάσκαλό μου αφού πρώτα με διάλεξαν για την υψηλή νοημοσύνη μου, τη συναισθηματική νοημοσύνη μου, τη αντιληπτικότητα και την ιδιοσυγκρασία μου. Νομίζω γεννήθηκα για να προσφέρω στον άνθρωπο και δίνω πραγματικά μάχη για να μην είμαι πολύ εκδηλωτική. Αν χοροπηδάω κάθε φορά που σας βλέπω δε θα βοηθήσω τον κηδεμόνα μου, οπότε κρατάω τους τύπους με πολύ κόπο και κουνάω απλά την ουρά μου. Δε γρυλίζω, δε φοβάμαι τους θορύβους, τα ύψη, τους κρότους και τα άλλα ζώα. Επίσης όταν έφτασα 1,5 έτους, ελέγχθηκα για οφθαλμικές παθήσεις και για δυσπλασία στα ίσχια και πλέον ήμουν έτοιμη να βρω τον άνθρωπό μου.\nΤι έμαθα να κάνω\nΕίμαι πολύ αφοσιωμένη στη δουλειά μου. Δεν υποφέρω όταν δουλεύω, αντιθέτως, το αγαπώ πολύ. Μερικά από τα πράγματα που έμαθα να κάνω είναι τα παρακάτω:\nΕντοπίζω διαβάσεις, πόρτες, σκάλες, ταμεία και μέσα μαζικής μεταφοράς\nΔιασχίζω δρόμους ταχείας κυκλοφορίας\nΑποφεύγω εμπόδια όπως ταμπέλες, σκαλωσιές, μπαλκόνια, τέντες, δέντρα\nΕντοπίζω και αποφεύγω, επίσης, λακκούβες, κακοτεχνίες, παράνομα παρκαρισμένα αυτοκίνητα και κινούμενα εμπόδια\nΈχω να σας διηγηθώ πολλές ιστορίες από την καθημερινότητά μου. Σίγουρα έχω συνηθίσει τη ζωή στην πόλη, με όλες τις δυσκολίες της, αλλά μου γεννιούνται καθημερινά οι ίδιες απορίες σχετικά με τους ανθρώπους.\nΠηγή εικόνας: facebook.gr\nΕτοιμάζομαι για επιβίβαση στο λεωφορείο μαζί με τη μαμά μου. Μπροστά μας, άνοιξε η τελευταία πόρτα, αφού η επιβίβαση από τη μπροστινή πόρτα, ακόμα και των αναπήρων, απαγορεύεται πλέον λόγω COVID-19,διότι πλέον με τον covid-19, η μεσαία πόρτα των αναπήρων δεν ανοίγει. Πηδάω μέσα λοιπόν και ακολουθεί η μαμά μου, η οποία δε βλέπει. Κατάλαβε από το άλμα μου ότι υπάρχει σκαλί και αντιλήφθηκε γρήγορα απόσταση και ύψος. Είναι σίγουρα πιο έξυπνη από μένα κι ας μην το παραδέχεται. Καθίσαμε όμορφα στο πίσω μέρος του άδειου λεωφορείου. Ο οδηγός, παρά το γεγονός ότι φοράω το διακριτικό σαμάρι μου, σταμάτησε το λεωφορείο και ήρθε να μας ρωτήσει αν είμαι σκύλος οδηγός. Πλέον πιστεύω ότι το κάνουν για να μου ζητήσουν αυτόγραφο. Δεν εξηγείται διαφορετικά. Όταν ήρθε η στιγμή να κατέβουμε οδήγησα τη μαμά μου στην πόρτα και πατήσαμε το κουμπί της στάσης. Λίγο αργότερα η πόρτα άνοιξε κι εγώ ως όφειλα κατέβηκα πρώτη. Ξαφνικά ο οδηγός έκλεισε την πόρτα και η μαμά μου έμεινε μέσα στο λεωφορείο. Ευτυχώς είχε προλάβει να αφήσει το λουρί (σας το είπα είναι πολύ πιο έξυπνη από μένα) και δε βρέθηκα να με πηγαίνει βόλτα το λεωφορείο. Να σας πω τι έκανα; Έμεινα ακίνητη, όπως έχω μάθει στο σημείο που κατέβηκα, παρά το γεγονός ότι η μαμά μου ήταν ακόμα μέσα, παρά το γεγονός ότι το λεωφορείο είχε ξεκινήσει. Γιατί; Γιατί ήξερα τους κινδύνους της λεωφόρου Κηφισίας που στεκόμουν, γιατί δεν έπρεπε να χάσω την ψυχραιμία μου, γιατί έχω εμπιστοσύνη στη μαμά μου. Γιατί είμαι σκύλος οδηγός.\nΕσείς το ξέρετε πως οι τυφλοί πηγαίνουν σινεμά; Ναι μπορεί να μη βλέπουν την εικόνα αλλά η ατμόσφαιρα στον κινηματογράφο οδηγεί τα μάτια της φαντασίας τους. Προσπαθήσαμε λοιπόν να πάμε σινεμά με τη μαμά μου. Δοκιμάσαμε ένα συνοικιακό κινηματογράφο αλλά τα βρήκαμε σκούρα, Ο ιδιοκτήτης μας απαγόρευσε την είσοδο. Έλεγε ότι οι τυφλοί δεν πάνε σινεμά, πως δεν παρέχει υπηρεσίες για τυφλούς, πως δε θα αφήσει κανένα σκύλο να μπει μέσα στον κινηματογράφο του. Εντάξει κύριε, τυφλοί είμαστε, όχι νεκροί. Αντιλαμβανόμαστε τα πάντα και τα ευχαριστιόμαστε περισσότερο από τους μη τυφλούς. Επίσης θα ήθελα να σας δείξω τα πτυχία μου και την εκπαίδευση μου ως σκύλος οδηγός. Αυτά ήθελα να πω αλλά δεν τα είπα. Αυτονόητα δεν είναι; Πήγαμε σε άλλο κινηματογράφο και μια χαρά ταινία είδαμε, και πολλά ηχητικά εφέ είχε και καθόλου δεν κουνήθηκα από τη θέση μου. Γιατί είμαι σκύλος οδηγός.\nΕσείς το ξέρατε ότι μπορώ να μπω στα μαγαζιά; Όχι ε; Ε, λοιπόν ούτε οι μαγαζάτορες. Έχει εξηγήσει η μαμά μου άπειρες φορές πως προστατευόμαστε από το νόμο εδώ, πως δεν είμαι το κατοικίδιο της που βγήκε βόλτα, αλλά τα μάτια που δεν έχει. Τίποτα. Κάπου εδώ ακυρώνουν τις σπουδές μου και την προσπάθεια της μαμάς μου να ζήσει φυσιολογικά. Δεν έχω διαμαρτυρηθεί ποτέ για τις λακκούβες στο δρόμο που κάνω σλάλομ για να αποφύγω ούτε για τα παράνομα παρκαρισμένα αυτοκίνητα στα πεζοδρόμια. Δεν έχω γαυγίσει ποτέ σε αυτοκίνητο που πήγε να με πατήσει περνώντας με κόκκινο και λειτουργώ με απόλυτη ψυχραιμία σε όλες τις ειδικές περιπτώσεις. Έχω εκπαιδευτεί για ένα μόνο λόγο. Να βοηθάω τον άνθρωπο που με χρειάζεται χωρίς να δημιουργώ το παραμικρό πρόβλημα στους γύρω του. Καμιά φορά νιώθω πως πρέπει να αποδείξω ότι δεν είμαι ελέφαντας, γιατί έναν ελέφαντα έχεις πολλούς λόγους να του απαγορεύσεις την είσοδο σε ένα μαγαζί. Ένα σκύλο οδηγό όμως;\nΤι θα ήθελα να ζητήσω\nΠροφανώς και δε θέλω να ζητήσω λιχουδιά, αν αυτό περιμένατε. Αλλά τι θα λέγατε να αντιστρέψουμε τους ρόλους; Φανταστείτε να είστε τυφλός και να περπατάτε στο Παγκράτι. Εγώ που βλέπω, περπατώ με δυσκολία στο Παγκράτι, οπότε φανταστείτε τη μαμά μου. Επίσης φανταστείτε να πρέπει να κάνετε μια χαλαρή βολτίτσα ένα Σάββατο απόγευμα και να επιστρέψετε σπίτι με καρούμπαλο λόγω αδέσποτης κολώνας επιμελώς τοποθετημένης στη μέση του πεζοδρομίου. Η μαμά μου γυρνάει πάντα αρτιμελής στο σπίτι, επειδή έχει εμένα. Αν όμως δε με είχε; Σας ζητώ λοιπόν λίγη ενσυναίσθηση. Μη μπείτε στη δική μου θέση. Στης μαμάς μου να μπείτε πριν πείτε το χιλιοειπωμένο “απαγορεύονται τα ζώα”.\nΕίμαι η Μέη και είμαι σκύλος οδηγός. Σας ευχαριστώ που διαβάσατε την ιστορία μου και είμαι σίγουρη πως την επόμενη φορά που θα συναντηθούν οι δρόμοι μας θα χαμογελάσουμε αμοιβαία.\nΣημείωση: Για τους ιδιοκτήτες των σκύλων-οδηγών χρησιμοποιούμε τον όρο «χειριστής» ή «χειρίστρια» και όχι «μαμά» ή «μπαμπάς». Αυτό συμβαίνει, γιατί πρέπει να γίνει ευρέως κατανοητό πως αυτά τα σκυλιά δεν είναι απλά κατοικίδια αλλά μέσο μετακίνησης και αυτονομίας και για αυτό δε θα πρέπει να αντιμετωπίζονται και σαν κατοικίδια. Η Μέη στην αφήγησή της ήταν απλά αυθόρμητη!\nΑν θέλετε να μάθετε περισσότερα για το σχολείο μου μπορείτε εδώ.\nΕυχαριστούμε την κυρία Ιωάννα-Μαρία Γκέρτσου για την προσφορά της στην αφήγηση της Μέη.\nΈνας σκύλος οδηγός στην Αθήνα: Η Μέη μας αφηγείται Αντλήθηκε από https://www.facebook.com/ioannamaria (τελευταία πρόσβαση 9/3/2021)\nhttp://www.laraguidedogs.gr/?fbclid=IwAR3-ErwkKtTTuiSx2P1ALp4fbgJWrRpY8in1h0m5ebnfvE74DtK4aIcXMY8 (τελευταία πρόσβαση 9/3/2021)


Μαρξισμός - Λενινισμός... Πάντα επίκαιρος...: Το θέμα δεν είναι τα πρόσωπα αλλά οι πολιτικές που εφαρμόζουν...\nΤο θέμα δεν είναι τα πρόσωπα αλλά οι πολιτικές που εφαρμόζουν...\nΜετά το μπαράζ επιθέσεων από ανακοινώσεις και δηλώσεις στελεχών της αντιπολίτευσης που δέχτηκε ο ΣΥΡΙΖΑ με αφορμή την τοποθέτηση του Στ. Παππά σαν διοικητή του ΟΑΣΘ, το Μέγαρο Μαξίμου και η Κουμουνδούρου ξαναθυμήθηκαν στο αμαρτωλό παρελθόν της ΝΔ.\nΔεν θα μπούμε στην διαδικασία να σχολιάσουμε το «επιχείρημα» του ΣΥΡΙΖΑ περί «άμισθης θέσης» κάτι που αποδομήθηκε και από τοποθετήσεις χρηστών του διαδικτύου.\nΑπλώς και μόνο θα διατυπώσουμε την απόλυτη συμφωνία μας με τις απόψεις\nτης Διαμάντω Μανωλάκου που ακούσαμε σε τηλεοπτική εκπομπή του Σκάι.\nΚι αυτό γιατί στην προκειμένη περίπτωση τα όσα είπε το στέλεχος του ΚΚΕ, συμπίπτουν με τις δικές μας θέσεις όπως τις εκφράσαμε σ’ αυτή μας την ανάρτηση. Το ότι δηλαδή είναι λούμπα να επικεντρώνουμε την κριτική μας\nσε συγκεκριμένα πρόσωπα, προσπερνώντας την πολιτική που καλούνται να εφαρμόσουν. Και στην προκειμένη περίπτωση ο Στ. Παππάς έχει αναλάβει\nνα «απαλλάξει» τον ΟΑΣΘ από χρέη και δικαιώματα των εργαζομένων για\nνα δοθεί προς εκμετάλλευση σε ιδιώτες.\nΑναρτήθηκε από Κοσμάς Λεοντιάδης στις 11:57 π.μ.


Οικουμενικό κόμμα ο Σύριζα… – Press Ανταποκριτής\nΟικουμενικό κόμμα ο Σύριζα…\nΆρθρο του βετεράνου δημοσιογράφου Βαγγέλη Παπαδοπούλου\n—Θα πάθουν την πλάκα τους στη Ν.Δ.\nαν νικήσει ο Τσίπρας !\n—Το μωσαϊκό της πολιτικής ζωής,\nδυσκολεύει ακριβείς προβλέψεις.\n—Ο Αλέξης παίρνοντας στελέχη από\nόλα τα κόμματα δημιουργεί μια πλατιά\n—Ο Κυριάκος αποθώντας μή αρεστούς,\nσυρρίκνωσε την παράταξη σε κόμμα !\nΛεζάντα: Με αυτά τα πρόσωπα ο Κυριάκος φιλοδοξεί να προσελκύσει το εκλογικό σώμα κάνοντας τη διαφορά με τον Σύριζα.Πιστεύει πως έτσι η Ν.Δ. γίνεται προοδευτική και σύγχρονη μακριά από τον παραδοσιακό της κορμό…\nΦωτο: Ντόρα, Κυριάκος, Μπακογιάννης\nΛεζάντα: Πόσο ελκυστική είναι η εικόνα που εμφανίζει την οικογενειοκρατία σε όλο της το μεγαλείο, φράξια μέσα στη Νέα Δημοκρατία….Η Ντόρα αρχηγός,ο Κυριάκος πρόεδρος,ο Μπακογιάννης δήμαρχος….Το μητσοτάϊκο ζει και βασιλεύει….\nΦωτο:Προκόπης,Καραμανλής,Καμμένος,Παπακώστα,Παπαγγελόπουλος,Κουντουρά,Κουίκ,Μίχαλος,Κατσίκης,Σγουρίδης,Κουβέλης,Θεοδωρόπουλος,Κοτσακάς,Κουλουμπής,Σπρίτζης, η εθνικά ομάδα του Σύριζα! Από τα άκροδεξιά, το μεσαίο χώρο του Καραμανλή,το Πασόκ και τη Δημοκρατική Αριστερά….Αλεπού ο Τσίπρας !\nΛεζάντα: Μεγάλο λάθος των αρχηγών των δεξιών κομμάτων που δεν συντάχθηκαν κάτω από την ηγεσία του Γιώργου Καρατζαφέρη για να αποτελέσουν ένα ισχυρό δεξιό πατριωτικό κόμμα…Θα το δουν στις εκλογές και θα χτυπούν το κεφάλι τους…΄Ισως να το αποφασίσουν μετά από τα αποτελέσματα ενόψει των εθνικών εκλογών…\nΦωτο: Μίχαλος -Δούρος/ Σας τις στέλνω με email\nΠως μπορεί κανείς να προβλέψει τι θα γίνει στις προσεχείς εκλογές, όταν τα πολιτικά κόμματα έγιναν πολυμελείς θίασοι, ανεβάζοντας όλα το έργο:<απόψε αυτοσχεδιάζουμε;…> Και πως μπορεί κανείς να εμπιστευτεί βουλευτές που κατάντησαν γυρολόγοι και τυχάρπαστοι; ΄Οσοι κατηγορούν αυτούς που απορρίπτουν το σημερινό πολιτικό σύστημα και αποστρέφονται την πολιτική, ας κυταχθούν στον καθρέφτη ! Μόνοι τους απαξίωσαν την Δημοκρατία.Με τα καμώματά τους. Ποιό είναι όμως το σημερινό πολιτικό περιβάλλον;\nΣτη Ν.Δ.κυριαρχούν τα νέα πρόσωπα που επέλεξε ο Κυριάκος. Είναι πρόσωπα που προέρχονται από το ΚΚΕ την Αριστερά και τον δήθεν προοδευτικό χώρο και τα οποία κατά την άποψη του Μητσοτάκη δίνουν μια νέα δημοκρατική και προοδευτική εικόνα στο κόμμα. Θεοδωρικάκος.Σπυράκη.Ρουσόπουλος.Γρηγοριάδης.Καιρίδης.Ψαριανός. ΄Ολοι τους αριστεροί και τώρα εκφραστές της Ν.Δ….Τουλάχιστον να ήταν και δοκιμασμένα σοβαρά στελέχη της Αριστεράς; Θα άλλαζε το πράγμα…Δεν συμβαίνει αυτό. Αντίθετα. Με τέτοια πρόσωπα και χωρίς ιδεολογικό πολιτικό λόγο , αντιπαλεύει τον Σύριζα χωρίς επιχειρήματα παρά μόνο με κατηγορίες σκανδαλολογίας:Να φύγει η Κυβέρνηση.Ο Τσίπρας οδηγεί στην καταστροφή.Να φύγει η κυβέρνηση. Ζητούμε εκλογές. Εμείς είμαστε καλύτεροι.Τέσσερα χρόνια αυτά !!! Ό,τι άλλο προέβλεψε για τις εξελίξεις έπεσε στο κενό. ΄Ετσι, διέγραψε ικανούς που διαφωνούσαν με αυτά τα ανέκδοτα, ή άφησε πολλούς άλλους ασυγκίνητους που σφυρίζουν αδιάφορα ή στρέφονται πρός άλλες κατευθύνσεις…\nΠαρόλα αυτά, τα φιλικά προς τη Ν.Δ. συγκροτήματα Τύπου,τα ΜΜΕ και μέρος του συστήματος δημιούργησαν την εντύπωση στους νεοδημοκράτες και ευρύτερα ότι η Ν.Δ. είναι πρώτη δύναμη κι έρχεται για να κυβερνήσει ! Είναι δε τόσο μεγάλος ο φανατισμός που δεν τους αφήνει να δούν ψύχραιμα την πραγματικότητα. Όμως, ο Κυριάκος φοβάται. Φαίνεται στη συμπεριφορά του.Φοβάται μήπως υπάρχει αποχή.Φοβάται μήπως η ψήφος θα είναι χαλαρή.Φοβάται τους 17άρηδες που θα ψηφίσουν για πρώτη φορά.Φοβάται τον δεύτερο γύρο των αυτοδιοικητικών όπου οι <γαλάζιοι> υποψήφιοι θα γίνουν άνω-κάτω. Ο ίδιος καταβάλλει μεγάλες προσπάθειες για να πείσει αλλά δεν το κατορθώνει πάντοτε.Οι συνεργάτες και επικοινωνιολόγοι του πρέπει να είναι για τα μπαζα….Του είπαν να βγάλει τη γραβάτα.Του είπαν να πλησιάζει τον κόσμο.Του είπαν να μιλάει με τους απλούς πολίτες.Του είπαν να πάει σε τόπους δουλειάς.Του είπαν να μιλάει όρθιος και να πηγαινοέρχεται πάνω κάτω για να δείχνει άνετος… Του είπαν να φέρει στην Ελλάδα και να υποστηρίξει τον πιο αντιπαθητικό ηγέτη: Τον Βέμπερ !!! Αποτέλεσμα; Τραγικό !!! Ο κόσμος βλέπει έκπληκτος έναν τύπο που δεν είναι ο αυθεντικός εαυτός του ,αλλά μια πολιτική καρικατούρα ! Δεν πείθει…Είναι πλαστός ! Δεν είναι αληθινός. Είναι αληθινός, όσο θα ήμουν εγώ αν παρίστανα τον …αστροναύτη ! Και αν ο Τσίπρας έκανε όλα αυτά τα εγκλήματα για τα οποία τον κατηγορούν, τότε η Ν.Δ. έπρεπε να είχε σήμερα 8Ο% ! ΄Οχι μια διαφορά από 4-11%…\nΣτο Σύριζα τα πράγματα είναι διαφορετικά.Αυτή η πολιτική αλεπού που λέγεται Αλέξης Τσίπρας κατόρθωσε μέσα σε πέντε χρόνια να μεταμορφώσει τον Σύριζα του 4% σε ένα πλειοψηφικό κόμμα που σήμερα παρουσιάζει τα χαρακτηριστικά ενός οικουμενικού κόμματος. ΄Εδιωξε ή του έφυγαν όλοι εκείνοι πού ήθελαν να μείνει το κόμμα έντιμο αλλά μικρό ! Δέχθηκε για ασπίδα έναν καραμανλικό Πρόεδρο της Δημοκρατίας. τον Προκόπη Παυλόπουλο. Συμμάχησε με τον ακροδεξιό Καμμένο για να αμβλύνει τους φόβους και τις εντυπώσεις ότι δήθεν η Αριστερά είναι επικίνδυνη. Εξασφάλισε τη σιωπηρή συγκατάθεση του Κώστα Καραμανλή .Πήρε κοντά του τον Παπαγγελόπουλο.Την Παπακώστα.Κράτησε τον Κουϊκ και την Κουντουρά και τους βασιλικούς.Έχει τη στήριξη του Κατσίκη,του Σγουρίδη,και άλλων δεξιών και κυρίως έχει δίπλα του τον Κωνσταντίνο Μίχαλο που ηλιθίως διέγραψε ο Μητσοτάκης γιατί ό άνθρωπος είπε πως οι εκλογές πρέπει να γίνουν στην ώρα τους. Όμως ο Τσίπρας δεν έμεινε μόνο σ αυτά. ΄Εβαλε στη κυβέρνηση τον κομματικό του αντίπαλο στις εσωκομματικές εκλογές που τον νίκησε κατά κράτος, τον Φώτη Κουβέλη ! Και πρόσφατα το διάδοχό του Θεοδωρόπουλο ! Εκεί όμως που έδωσε ρέστα είναι στο χώρο του Πασόκ ! Κοτσακάς, Κουρουπλής, Σπρίτζης, είναι ορισμένα από τα χιλιάδες στελέχη του Κινήματος που συσπειρώθηκαν γύρω από τον Σύριζα. Αποτέλεσμα; Σήμερα ο Σύριζα είναι ένα οικουμενικό κόμμα που έχει εκπροσώπους από τη Δεξιά,το Κέντρο,τη Ν.Δ. το Πασόκ και τη Δημοκρατική Αριστερά….Τι απομένει; Να ενταχθώ κι εγώ !!! Χαχαχα….\nΠριν από πολλούς μήνες είχα προτείνει στον Κυριάκο να μην αποκαλύψει τα μέτρα που θα πάρει γιατι ο Τσίπρας θα τα εφάρμοζε πριν από τις εκλογές οπότε ο πρόεδρος της Ν.Δ. δεν θα είχε να πει τίποτε άλλο από τα προεκλογικά μπαλκόνια ! Λές κι ήμουν προφήτης ! Μόλις χθές ο Τσίπρας ανακοίνωσε φιλολαϊκά μέτρα, πολλά από τα οποία πρότεινε ο Κυριάκος, και πολλά άλλα σε βάθος 4ετίας.΄Αρα; Ο κόσμος δεν θα περιμένει τον Κυριάκο να κάνει τις ελαφρύνσεις όταν και όποτε γίνει κυβέρνηση. Ο Τσίπρας τις κάνει τώρα. Πόσο θα επηρεάσουν αυτά το εκλογικό σώμα; Θα το δούμε. Ως τις εκλογές ο Τσίπρας έχει και άλλους άσσους στο μανίκι.Δεν θα είναι τόσο άνετος ο αγώνας.Ούτε φαβορί η Ν.Δ….Εκτός….Εκτός κι αν οι συμπολίτες είναι αποφασισμένοι να ρίξουν την κυβέρνηση έτσι κι αλλιώς… Τι μένει; Η Η σκανδαλοθηρία… Πιστεύουν στ αλήθεια στη Ν.Δ. ότι με την πολλακιάδα και την κοττερολογία θα στριμώξουν τον Τσίπρα; Είναι βαθιά νυχτωμένοι…Λίγοι θα παρασυρθούν. Οι περισσότεροι από την εποχή του Κώστα Βουτσά, ονειρεύονταν ένα κότερο για να πάνε βόλτα την γκόμενα. Επομένως δεν ενοχοποιούν τον Αλέξη.Αντίθετα τον ζηλεύουν…Ισως και να ονειρεύονται κι αυτοί μια βόλτα με κότερο…Μήπως είναι ο μόνος που πήγε διακοπές με κότερο; Δηλαδή όσοι από τους πολιτικούς πήγαν βόλτα με σκάφος είναι ένοχοι; Ξέρετε πόσοι πήραν το ποτό τους σε κότερα του Κόκκαλη,του Κοντομηνά,του Αγγελόπουλου; Μακρύς ο κατάλογος…΄Οσο για την Πολλακιάδα, γιατί τέτοια εμμονή; ΄Οπως ο Κυριάκος υποστήριξε τον Γεωργιάδη για τα παιδόφιλα γούστα του, έτσι και κάθε άλλος αρχηγός υποστηρίζει τον δικό του…Αυτή είναι η πρακτική.Κακώς; Κακώς. Αλλά έτσι είναι η ζωή…Κι όσο κανείς απορρίπτει τη ζωή οδηγείται στον θάνατο ! Τουλάχιστον τον πολιτικό !\nPrevious Στην τελική ευθεία για τις Περιφερειακές εκλογές ! Χωρίς όραμα και σχέδια οι υποψήφιοι σωτήρες !\nNext ΜΙΑ ΦΟΡΑ ΚΑΙ ΕΝΑΝ ΚΑΙΡΟ ΗΤΑΝ Η ΟΜΑΔΑ ΔΙΑΣ . ΑΡΘΡΟ ΤΟΥ ΓΚΑΝΑΤΣΙΟΥ ΧΡΙΣΤΟΥ


Η ΦΑΡΜΑΚΟΓΛΩΣΣΑ ΚΙΡΚΗ: Συμφωνία για αγορά γαλλικών φρεγατών με δάνειο!\nΕξελίξεις φαίνεται πως αναμένονται άμεσα στα εξοπλιστικά προγράμματα της χώρας μας. Σύμφωνα με τη Real News, ο Κυριάκος Μητσοτάκης, στην πρόσφατη συνάντησή του με τον Γάλλο πρόεδρο Εμμάνουελ Μακρόν, φέρεται να συμφώνησε να αγοράσει δύο γαλλικές φρεγάτες.\nΙδιαίτερο ενδιαφέρον έχουν όμως και οι λεπτομέρειες του deal, καθώς υπάρχουν σοβαρά ερωτήματα σχετικά με το που θα βρεθούν οι οικονομικοί πόροι για μια τέτοια αγορά. Τη "λύση" φαίνεται πως έδωσε ο Υπουργός Οικονομικών της Γαλλίας, Μπρούνο Λε Μερ, ο οποίος πρότεινε να εξασφαλιστεί δάνειο στην Ελλάδα με εγγύηση του γαλλικού Δημοσίου.\nΚαι αυτό γιατί για να υπάρξει παράδοση των δύο φρεγατών έως το 2023, όταν και λήγει η θητεία της παρούσας κυβέρνησης, θα πρέπει μέχρι το τέλος του 2019 να δοθεί προκαταβολή της τάξεως των 150 εκατ. ευρώ. Το κόστος των δύο φρεγατών διαμορφώνεται ανάλογα με τον οπλισμό που αυτή θα φέρει, με μια μέση εκτίμηση να κάνει λόγο για 700 εκατ. ευρώ έκαστη.


Θεοδώρα Ρούμπογλου: Το απόλυτο κορμί… βλέπει νικητή άντρα στο GNTM! - MediaDay\nΑρχική Interviews Θεοδώρα Ρούμπογλου: Το απόλυτο κορμί… βλέπει νικητή άντρα στο GNTM!\nΗ σπάνιας ομορφιάς δημοσιογράφος και μοντέλο, Θεοδώρα Ρούμπογλου που κέρδισε τον τίτλο “Miss Body Greece 2020”, ετοιμάζει βαλίτσες να μας εκπροσωπήσει παγκοσμίως.\nΛίγο πριν την “απογείωση” της, μιλάει στο Mediaday, για τα καλλιστεία, το εργαστήριο φαρμακευτικής κάνναβης που μονοπωλεί τον χρόνο της, την επιθυμία της να μας παρουσιάσει κεντρικό δελτίο σε μεγάλο σταθμό και το GNTM που κερδίζει ποσοστά τηλεθέασης εξαιτίας των ανδρών!!!\nΘεοδώρα, είσαι η “Miss Body Greece 2020”. Ευχαριστημένη με τον τίτλο σου;\n“Αυτό θα το αφήσω στη κρίση του κόσμου”.\nΠόση ώρα αφιερώνεις για να έχεις την αψεγάδιαστη σιλουέτα σου;\n“Κάθε πρωί μόλις ξυπνάω κάνω 1 ώρα αερόβιο και μετά ασχολούμαι με τις δραστηριότητες που έχω στη καθημερινότητα μου, (εργασίες για το εργοστάσιο φαρμακευτικής κάνναβης που τρέχουμε με τον σύντροφο μου) και μόλις τελειώσω πηγαίνω γυμναστήριο και το απόγευμα”.\nΔημοσιογραφία ή μόντελιγκ;\n“Η δημοσιογραφία είναι το επάγγελμα που θέλω να ασχοληθώ αυτό που έχω σπουδάσει και που αγαπώ. Το μόντελιγκ είναι καθαρά ένα χόμπι μου που δεν είναι κύρια δουλειά μου”.\nΗ παρουσίαση σε κάποιο μεγάλο κανάλι τύπου Μάρα Ζαχαρέα θα σε ενδιέφερε;\n“Σίγουρα ναι ! Είναι κάτι που με ενδιαφέρει”.\nΈκανες ένα πέρασμα και από το My Style Rocks γιατί δεν επέστρεψες στις οθόνες μας μετά την διακοπή του κορονοϊού;\n“Διότι είχα αποχωρήσει πριν να σταματήσει η εκπομπή λόγω covid. Ήταν μια εμπειρία για μένα καλή ή κακή.Προχωράμε ….”.\nGNTM βλέπεις; και πως κρίνεις τους άνδρες μοντέλα που έχουν κλέψει τις εντυπώσεις;\n“Κάθε χρόνο το παρακολουθώ είναι από τα αγαπημένα μου project. Φέτος προβλέπω ότι οι άντρες θα κλέψουν τη παράσταση. Είδα πολύ ενδιαφέρον πρόσωπα”.\nΠοιά είναι τα τιπς ομορφιάς σου και δείχνεις πάντα κούκλα;\n“Δεν κάνω κάτι συγκεκριμένο. Ο έρωτας σε ομορφαίνει και η γαλήνη στη ψυχή”.\n“Προς το παρόν να εκπροσωπήσω τη χώρα μου στο εξωτερικό”.\nΠροηγούμενο άρθροΚορονοϊός: 436 νέα κρούσματα και επτά θάνατοι σε 24 ώρες στη χώρα μας\nΕπόμενο άρθροΟ ΑΝΤ1 σχεδιάζει το δικό του Netflix


Κολύμβηση: Η αερόβια άσκηση που δυναμώνει την καρδιά [vid] - Tromaktiko.gr\n27 Οκτωβρίου 2021 21:45\nΕκτός από την τόνωση των ορατών μυών, η κολύμβηση βοηθά επίσης στη βελτίωση του πιο σημαντικού μυός του σώματός μας: της καρδιάς μας! Το κολύμπι είναι μια αερόβια άσκηση, που δυναμώνει την καρδιά βοηθώντας την να γίνει μεγαλύτερη και καθιστώντας την πιο αποτελεσματική στην άντληση — κάτι που οδηγεί σε καλύτερη ροή αίματος σε όλο το σώμα σας. 30 λεπτά κολύμβησης την ημέρα μπορούν να μειώσουν τη στεφανιαία νόσο στις γυναίκες κατά 30 έως 40 τοις εκατό. Επιπλέον, η τακτική αερόβια άσκηση μπορεί να μειώσει την αρτηριακή πίεση. Το κολύμπι αυξάνει τα επίπεδα της «καλής» χοληστερόλης HDL Για κάθε 1 τοις εκατό αύξηση της HDL χοληστερόλης, ο κίνδυνος θανάτου από καρδιακή νόσο μειώνεται κατά 3,5 τοις εκατό. Μελέτες έχουν επίσης δείξει ότι η αερόβια άσκηση όπως το κολύμπι μπορεί επίσης να κρατήσει το στρώμα των κυττάρων που καλύπτουν τις αρτηρίες σας εύκαμπτο και σε καλή κατάσταση.\nΚολύμβηση: Άλλα οφέλη περιλαμβάνουν:\nΘέλετε να προλάβετε τον διαβήτη; Οι άνδρες μπορούν να μειώσουν τον κίνδυνο διαβήτη κατά μέσο όρο κατά 6 τοις εκατό για κάθε 500 θερμίδες την εβδομάδα που καίνε με αερόβια άσκηση. Με μόλις 30 λεπτά κολύμβησης τρεις φορές την εβδομάδα, θα μπορούσατε να κάψετε 900 θερμίδες – μειώνοντας τον κίνδυνο να προσβληθείτε από διαβήτη τύπου 2 κατά περισσότερο από 10%. Η έντονη άσκηση για τις γυναίκες μπορεί να μειώσει τον κίνδυνο κατά 16%. Εάν έχετε ήδη διαβήτη τύπου 1, η κολύμβηση μπορεί να αυξήσει την ευαισθησία στην ινσουλίνη.\nΧαμηλότερο στρες = Καλύτερος Εγκέφαλος: Το κολύμπι αλλάζει τον εγκέφαλο μέσω μιας διαδικασίας γνωστής ως νευρογένεσης του ιππόκαμπου, κατά την οποία ο εγκέφαλος αντικαθιστά τα κύτταρα που χάνονται λόγω του στρες.\nΚαλύτερη υγεία των πνευμόνων: Η κολύμβηση παρέχει την ευκαιρία να ασκηθείτε σε υγρό αέρα, κάτι που μπορεί να βοηθήσει στη μείωση των συμπτωμάτων άσθματος που προκαλούνται από την άσκηση. Επίσης, αυξάνει τον όγκο των πνευμόνων, διδάσκοντάς σας σωστές τεχνικές αναπνοής.


Νέα πνοή στο κέντρο: Τι άνοιξε στη θέση του παλιού «Παπασωτηρίου» στην Πανεπιστημίου | BOVARY\nΝέα πνοή στο κέντρο: Τι άνοιξε στη θέση του παλιού «Παπασωτηρίου» στην Πανεπιστημίου\nΠριν από έναν χρόνο περίπου, τον Μάιο του 2016, το βιβλιοπωλείο «Παπασωτηρίου» στην Πανεπιστημίου 37 κατέβασε τα ρολά του.\nΤο κλείσιμο των τραπεζών, τα capital controls και τα χρέη προς τους προμηθευτές, έδωσαν το τελικό χτύπημα στην γνωστή αλυσίδα.\nΤο βιβλιοπωλείο ιδρύθηκε το 1981 από τον Γιώργο Παπασωτηρίου σε μόλις 25 τ.μ. στο κέντρο της Αθήνας και ήταν εκτός από προορισμός των βιβλιοφάγων, και ένα δημοφιλές σημείο συνάντησης των Αθηναίων για τις μεσημεριανές εξορμήσεις και τις βραδινές εξόδους.\nΤι υπάρχει σήμερα στη θέση του;\nΕυτυχώς για όλους εμάς, ένα άλλο βιβλιοπωλείο. Και πιο συγκεκριμένα, ένας πολυεπίπεδος πολυχώρος με το όνομα «Book Plus/ Art&Coffee».\nΜέσα σε απόλυτη ησυχία, ένας χώρος που σέβεται τον επισκέπτη και τη διάθεσή του για ανάγνωση, οι δύο ιδιοκτήτες η Κατερίνα Μπατουδάκη και ο Βασίλης Παπαγιάννης προτείνουν νέους και κλασικούς τίτλους.\nΣτο βιβλιοπωλείο υπάρχει ελληνική και διεθνής λογοτεχνία και ποίηση, ιστορία, έρευνα, φιλοσοφία και ανθρωπιστικές επιστήμες, ελληνικά και ξενόγλωσσα σχολικά βιβλία. Ιδιαίτερη έμφαση έχει δοθεί στον μαγικό κόσμο του παιδικού βιβλίου, των εκπαιδευτικών παιχνιδιών αλλά και των ειδών ζωγραφικής και χαρτικών.\nΚαφές, γευστικά γλυκά, πολλά από τις Κυκλάδες, αλλά και αλμυρά από διάφορα μέρη της Ελλάδας, μικρά και μεγαλύτερα αντικείμενα τέχνης από νέους σχεδιαστές και αρκετά από το παρελθόν, συνοδεύονται με ανοιχτή πρόσκληση για να καταθέσει κανείς τις εικαστικές, μουσικές και συγγραφικές αναζητήσεις του στο μοναδικό Art & Coffee, που σχεδίασε η Φλώρα Σαρτζετάκη.\nTAGS Παπασωτηριου βιβλιοπωλειο


Πρίγκιπας Ουίλιαμ: Η αμύθητη περιουσία που θα κληρονομήσει όταν γίνει βασιλιάς - Newtoday.gr\nΑρχική Κόσμος Πρίγκιπας Ουίλιαμ: Η αμύθητη περιουσία που θα κληρονομήσει όταν γίνει βασιλιάς\nΠρίγκιπας Ουίλιαμ: Η αμύθητη περιουσία που θα κληρονομήσει όταν γίνει βασιλιάς\nΔίνει το παρόν σε εκατοντάδες βασιλικές υποχρεώσεις και επίσημα καθήκοντα, και υποστηρίζει πάνω από 30 φιλανθρωπικές και στρατιωτικές οργανώσεις. Επίσης, εκπαιδεύτηκε ως αξιωματικός και πιλότος στο στρατό. Ο δούκας του Κέιμπριτζ υποστηρίζει τις κοινότητες για την προστασία του φυσικού περιβάλλοντος για τις μελλοντικές γενιές και μέσω του Βασιλικού Ιδρύματος (Royal Foundation), το 2009, ίδρυσε την United for Wildlife, η οποία δραστηριοποιείται στην προστασία των απειλούμενων ειδών.\nΗ βασιλική οικογένεια λαμβάνει κάθε χρόνο χρηματοδότηση από την κυβέρνηση για τα επίσημα καθήκοντα της. Υπάρχει, επίσης, το δουκάτο της Κορνουάλης, το οποίο ο πρίγκιπας Ουίλιαμ θα κληρονομήσει αυτόματα όταν ο πατέρας του στεφθεί μονάρχης. Το δουκάτο κατέχει περίπου 134.000 στρέμματα γης σε περισσότερες από 23 κομητείες. Καλύπτει τα επίσημα έξοδα της οικογένειας -μεταξύ αυτών και της οικογένειας του Ουίλιαμ- και χρηματοδοτεί τις δημόσιες, φιλανθρωπικές και προσωπικές δραστηριότητες του ιδίου και του Καρόλου.\nΠροηγούμενο άρθρο5 προφητείες του Νοστράδαμου που μοιάζουν να έχουν βγει αληθινές\nΕπόμενο άρθροΠαρατείνονται οι αεροπορικές οδηγίες: Ποιες είναι οι προϋποθέσεις εισόδου, τι ισχύει για τα νησιά


Έγινε ο Μακρόν ακροδεξιός; – Pod | Το καλό να ακούγεται\nΕπ. 21: Έγινε ο Μακρόν ακροδεξιός;\nΣτο ελληνικό ίντερνετ πολλοί μιλούν για το αστυνομικό κράτος του Μακρόν και υψώνουν τα στήθη τους «στην στοχοποίηση από τον Μακρόν των μουσουλμάνων»! Η Γαλλία, βέβαια, τα τελευταία 6 -7 χρόνια είχε πάνω από 200 νεκρούς από τη θρησκευτική τρομοκρατία (Charlie Hebdo, Μπατακλάν, Νίκαια…), με πιο πρόσφατο τον αποκεφαλισμό του καθηγητή ιστορίας. Τότε ήταν που ο Μακρόν κήρυξε τον πόλεμο στην ισλαμιστική -και όχι ισλαμική- ιδεολογία. Εμείς στην Ελλάδα πού διαφωνούμε; Και γιατί λέμε ότι απαγόρευσε την φωτογράφιση και την βιντεοσκόπηση των αστυνομικών; Αυτό που συζητούν είναι να απαγορεύσουν την δημοσίευση του προσώπου ή άλλου χαρακτηριστικού που μπορεί να οδηγήσει στην αναγνώριση ενός αστυνομικού. Ο Σταύρος Θεοδωράκης υπερασπίζεται τον Μακρόν και αναφωνεί μαζί του τα λόγια των U2: «We are one» - Είμαστε ένα!


Πρώτη Δημοσίευση:\tΠέμπτη, 03. 03. 2011 - 15:24\nΠρόκειται για επενδύσεις προϋπολογισμού άνω του 1 δις. ευρώ, από τα οποία το Δημόσιο θα συνεισφέρει τα 370 εκατ. περίπου, χωρίς να αποκλείεται περαιτέρω συνδρομή από τα Κοινοτικά ταμεία.\nΣε ό, τι αφορά την τηλεμέτρηση και διαχείριση της ζήτησης ηλεκτρικής ενέργειας, το πιλοτικό πρόγραμμα θα εφαρμοστεί σε οικιακούς, μικρούς εμπορικούς καταναλωτές και μεγάλους πελάτες χαμηλής τάσης. Πρόκειται για την πρώτη απόπειρα εφαρμογής στη χώρα μας των τεχνολογιών των λεγόμενων "έξυπνων δικτύων", μέσω των οποίων θα μεταφέρεται όχι μόνο ενέργεια, αλλά και πληροφορίες, ενώ θα παρέχουν επίσης τη δυνατότητα στο διαχειριστή του δικτύου να κάνει τηλεδιαχείριση της ζήτησης. Για παράδειγμα, να μειώνει την παροχή σε ώρες αιχμής προκειμένου να μην τίθεται σε κίνδυνο η ομαλή ηλεκτροδότηση. Μέσω των ίδιων συσκευών θα μπορούν να εφαρμόζονται διαφορετικά τιμολόγια στη διάρκεια της ημέρας (ακριβότερες τιμές τις ώρες υψηλής ζήτησης και χαμηλότερες τις ώρες μη αιχμής) ενώ τώρα με τους υφιστάμενους μετρητές της ΔΕΗ για να εφαρμοστεί π.χ. το νυχτερινό ρεύμα χρειάζεται ξεχωριστό "ρολόι". Οι νέοι μετρητές θα μεταδίδουν επίσης αυτόματα στο κέντρο έκδοσης λογαριασμών τα στοιχεία της κατανάλωσης, ώστε να μην απαιτείται η επιτόπου καταμέτρηση ανά τετράμηνο που γίνεται τώρα. Στο ΠΔΕ εντάχθηκαν δύο τέτοια πιλοτικά προγράμματα, προϋπολογισμού 75 εκατ. ευρώ με χρηματοδότηση 50 %.\nΆλλα έργα του τομέα ηλεκτρικής ενέργειας που εντάσσονται στο ΠΔΕ είναι:\n-Η διασύνδεση των Κυκλάδων με το ηπειρωτικό δίκτυο, που περιλαμβάνει τη διασύνδεση Λαύριο - Σύρος - Πάρος - Νάξος - Μύκονος - Σύρος - Τήνος. Ο προϋπολογισμός είναι 363 εκατ. ευρώ και το ποσοστό χρηματοδότησης 35 %. Όπως επισημαίνεται, το έργο είναι ιδιαίτερης σημασίας για την οικονομία της χώρας και στοχεύει στην εξασφάλιση της ομαλής, αξιόπιστης και με οικονομικό τρόπο τροφοδότησης με ηλεκτρική ενέργεια νησιών των Κυκλάδων και στη βελτίωση του περιβάλλοντος των νησιών με την παύση της λειτουργίας των πετρελαϊκών σταθμών παραγωγής ηλεκτρικής ενέργειας.\n-Η κατασκευή του ΚΥΤ Μεγαλόπολης, (30 εκατ.) που θα ενισχύσει την ασφάλεια ηλεκτροδότησης της Πελοποννήσου, θα επιτρέψει την απορρόφηση της ενέργειας από τη νέα μονάδα φυσικού αερίου 800 MW της ΔΕΗ στη Μεγαλόπολη και θα δημιουργήσει τις προϋποθέσεις για διασύνδεση της Κρήτης.\n-Η κατασκευή του Κέντρου Υπερυψηλής Τάσης στη Νέα Σάντα Ροδόπης, (19,6 εκατ.) που θα επιτρέψει την αναβάθμιση των διασυνδέσεων με Τουρκία και Βουλγαρία αλλά και την απορρόφηση της ενέργειας που παράγεται από Ανανεώσιμες Πηγές (κυρίως αιολικά πάρκα) στην περιοχή της Θράκης. Ο προϋπολογισμός είναι 19,6 εκατ. και η χρηματοδότηση 35 %.\n-Η διασύνδεση του υποσταθμού Φοίνικα Θεσσαλονίκης με το Κέντρο Διανομής Νέας Ελβετίας, με υπόγεια γραμμή υψηλής τάσης 150 κιλοβόλτ (2,2 εκατ.).\n-Η υπογειοποίηση της γραμμής υψηλής τάσης Αγίου Στεφάνου-Χαλκηδόνας στην Αττική (1,8 εκατ.).\n-Η υποβρύχια διασύνδεση Καλύμνου - Κω (5 εκατ.)\n-Η διασύνδεση του υποσταθμού Ηράκλειο 1 με το δίκτυο μεταφοράς Κρήτης (2,6 εκατ.).\nΣτον τομέα του φυσικού αερίου, οι επενδύσεις που εντάσσονται είναι:\n-Ο αγωγός Αγ.Θεόδωροι - Μεγαλόπολη (130 εκατ.) για την τροφοδοσία της νέας μονάδας της ΔΕΗ, αλλά και των περιοχών Κορίνθου, Άργους, Ναυπλίου, Τρίπολης, Μεγαλόπολης και, μελλοντικά, της Πάτρας και της Καλαμάτας.\n-Ο σταθμός συμπίεσης στη Νέα Μεσημβρία (61 εκατ.) που θα αυξήσει τη δυνατότητα εισαγωγής αερίου από τις διασυνδέσεις με Βουλγαρία και Τουρκία.\n-Η αναβάθμιση του λιμανιού της Ρεβυθούσας και η κατασκευή τρίτης δεξαμενής υγροποιημένου φυσικού αερίου (158 εκατ.)\n-Η κατασκευή μετρητικών/ρυθμιστικών σταθμών σε Καρδίτσα, Τρίκαλα και Αγ.Θεοδώρους για την τροφοδότηση των ευρύτερων περιοχών (6,8 εκατ.).\n-Ο αγωγός τροφοδοσίας της νέας μονάδας της ΔΕΗ στο Αλιβέρι (67 εκατ.), που περιλαμβάνει και υποθαλάσσιο τμήμα.\nΠερισσότερα σε αυτή την κατηγορία: « Εurostat: Υφεση σημειώθηκε στην ελληνική οικονομία το 2010 ΥΠΕΚΑ: Συμμετοχή στη μελέτη για κοίτασμα χρυσού στη Βουλγαρία »


antilogos.15: Σύμβαση μεταξύ του ΕΔΣΝΑ και του Οργανισμού Κεντρικών Αγορών και Αλιείας Α.Ε.\nΣύμβαση μεταξύ του ΕΔΣΝΑ και του Οργανισμού Κεντρικών Αγορών και Αλιείας Α.Ε.\nΜε στόχο την αποτελεσματικότερη διαχείριση των αποβλήτων του Οργανισμού Κεντρικών Αγορών και Αλιείας Α.Ε. (ΟΚΑΑ), έτσι ώστε να ενισχυθεί η χωριστή διαλογή των βιοαποβλήτων (ο καφέ κάδος) και παράλληλα να μειωθεί ο όγκος των αποβλήτων που θάβονται στον ΧΥΤΑ Φυλής,\nυπογράφηκε Προγραμματική Σύμβαση μεταξύ του ΕΔΣΝΑ και του ΟΚΑΑ. Η απόφαση αυτή εξυπηρετεί τους στόχους που θέτουν, τόσο ο Εθνικός Σχεδιασμός Διαχείρισης Αποβλήτων (ΕΣΔΑ) όσο και ο Περιφερειακός Σχεδιασμός (ΠΕΣΔΑ), σχετικά με την πρόληψη, τη διαλογή στην πηγή και την ανακύκλωση, με έμφαση στον καφέ κάδο.\nΕιδικότερα, αντικείμενο της Προγραμματικής Σύμβασης είναι η μεταφορά και διαχείριση (επεξεργασία) στην Ολοκληρωμένη Εγκατάσταση Διαχείρισης Αποβλήτων Δυτικής Αττικής, απορριμμάτων που παράγονται και συλλέγονται στους χώρους ευθύνης του ΟΚΑΑ. Η συλλογή των απορριμμάτων θα γίνεται από δύο σημεία εντός της Κεντρικής Λαχαναγοράς, ύστερα από σχετική υπόδειξη του ΟΚΑΑ. Ως χώροι διαχείρισης και τελικής διάθεσης των αποβλήτων νοούνται οι εγκαταστάσεις της ΟΕΔΑ Δυτικής Αττικής (ΧΥΤΑ, ΕΜΑ κ.ά). Παρέχεται η δυνατότητα στον ΕΔΣΝΑ να διαχειριστεί τα απόβλητα και σε άλλες εγκαταστάσεις ευθύνης του. Η διάρκεια της σύμβασης είναι ενός έτους. Το τέλος για τη μεταφορά και διαχείριση των αποβλήτων του ΟΚΑΑ ορίζεται σε τριάντα ευρώ ανά τόνο. Σε περίπτωση που τα υπολείμματα που θα προκύψουν από τη διαχείριση υπερβούν το 40% της συνολικής ποσότητας των αποβλήτων, η χρέωση των υπερβαλλουσών ποσοτήτων ανέρχεται σε εβδομήντα ευρώ ανά τόνο. Οι εκτιμώμενες ποσότητες αποβλήτων ανέρχονται σε 5.000 τόνους ετησίως και συνεπώς ο εκτιμώμενος προϋπολογισμός της σύμβασης ανέρχεται στο ποσό των 150.000 ευρώ.\nΑναρτήθηκε από Anti Logos στις 4:49 π.μ.